title: Christian Vieri

text: Italialainen Lazio hankki Vierin riveihinsä vuoden 1998 MM-kisojen jälkeen. Seuraava kausi sujui myös mallikkaasti; 22 ottelussa 12 maalia. Vuonna 1999 "Bobo" siirtyi Interiin silloisella ennätyssummalla, joka oli 46 miljoonaa euroa. Aluksi Vieri kiinnitettiin parin vuoden sopimuksella, mutta lopulta hän pelasi seurassa vuoteen 2005 asti tuloksena 143 ottelua ja 103 maalia. Hänestä tuli seuran yksi kaikkien aikojen legendoista. Kauan odotettua Scudettoa ei Giuseppe Meazzalle tullut Vierin aikana ja valmentajat vaihtuivat tuhkatiheään. Vierin aikana Interissä kiersi peräti 7 eri päävalmentajaa, joista jokaisella oli oma käsityksensä Vierin peluuttamisesta. Eniten luottamusta "Bobolle" osoitti Héctor Cúper, jonka aikana Vieri oli avauksessa viikosta toiseen. Jatkuva riitely niin uuden valmentajan Roberto Mancinin kuin joukkuetovereidenkin kanssa sai sinettinsä kesällä 2005, kun hän siirtyi kaikkien yllätykseksi paikalliskilpailija AC Milaniin.


title: Christian Vieri

text: Peliaikaa ei huippuhyökkääjin jo valmiiksi varustetussa AC Milanissa tullut syksyllä 2005 ja edessä oli siirto Ranskan AS Monacoon. Siellä Vieri pelasi keväällä 2006 seitsemän ottelua tehden kolme maalia, mutta vakava polvivamma ottelutilanteessa pakotti hänet peräti viiden kuukauden pakkolepoon.


title: Christian Vieri

text: Vieri siirtyi kesällä 2006 AS Monacosta UC Sampdoriaan yhden vuoden sopimuksella, mutta vain kaksi kuukautta myöhemmin Vieri jätti seuran ilmoittamalla lopettavansa jalkapalloilija uransa. Myöhemmin hän kuitenkin teki vuoden sopimuksen Atalantan kanssa, johon sisältyi yli sadan tuhannen euron maalibonus. Kausi meni pitkälti pieleen polvivamman vuoksi. Vieri palasi takasin pelikentille tullessaan vaihdosta kentälle 18. huhtikuuta 2007, kun Atalanta BC hävisi Empolia vastaan pelatun ottelun 0–2. Yhteensä hän ehti pelata vain seitsemässä ottelussa, joissa Vieri teki kaksi maalia. Tunnetumpi näistä maaleista syntyi 6. toukokuuta 2007 Sienaa vastaan pelatussa ottelussa, jossa hän laukoi kääntölaukauksen puolesta kentästä maaliin.


title: Christian Vieri

text: Kesäkuussa 2007 Atalanta ilmoitti ettei jatkaisi Vierin sopimusta, joka loppui 30. kesäkuuta. Noin kuukautta myöhemmin hän teki vuoden sopimuksen Fiorentinan kanssa, mikä oli arvoltaan noin 2,75 miljoonaa dollaria. Virallisesti Vierin siirtyminen julkistettiin 21. heinäkuuta 2007. Uudessa seurassa kausi meni kohtuullisesti huolimatta roolista vaihtopelaajana. Pelaamastaan 26 ottelusta Vieri oli seitsemän kertaa avauksessa ja onnistui maalinteossa kuusi kertaa. Sopimuksensa päätyttyä kauden jälkeen hän ilmoitti pelaavansa vielä kaksi kautta ennen uransa lopullista päätöstä.


title: Christian Vieri

text: Kesällä 2008 Vieri olikin muutamien seurojen siirtohuhuissa ja muun muassa Englannin valioliigaan noussut Hull City oli tarjonnut kokeneelle hyökkääjälle kymmenen tuhannen punnan viikkopalkan. Vieri kuitenkin päätti palata takaisin Atalantaan ja solmi joukkueen kanssa vuoden sopimuksen 30. kesäkuuta 2008. Hän kuitenkin jätti seuran huhtikuussa 2009, jonka aikana Vieri pelasi 9 ottelua. Vieri lopetti uransa lokakuussa 2009.


title: Christian Vieri

text: Christian Vierin veli Massimiloano "Max" Vieri edusti Australian jalkapallomaajoukkuetta.


title: Salif Diao

text: Salif Diao (s. 10. helmikuuta 1977 Kedougou, Senegal) on senegalilainen jalkapalloilija, joka pelasi tavallisesti puolustavana keskikenttämiehenä.


title: Salif Diao

text: Salif Diao aloitti jalkapallon peluun kotimaassaan ennen kuin muutti 17-vuotiaana Ranskaan. Ranskassa hän pelasi vuodet 1996–2000 Monacossa lukuun ottamatta lyhyttä lainavierailua "Épinalissa". Monacossa hän voitti Ranskan liigamestaruuden kaudella 1999–2000. Vuosina 2000–2002 hän pelasi Sedanissa ennen siirtymistään Gerard Houllierin valmentamaan Liverpooliin viidellä miljoonalla punnalla tehtyään vaikutukseen hyvillä otteillaan Senegalin maajoukkueen paidassa kesän MM-kisoissa. Samana vuonna hän voitti lisäksi Afrikan mestaruuskisoista hopeaa. Kevättalvella 2005 hän siirtyi loppukauden ajaksi lainalle Birminghamiin, ja jatkoi lainassaoloaan Portsmouthissa saman vuoden elokuussa. Kauden jälkeen hän palasi lainaltaan Liverpooliin. Lokakuussa 2006 hän siirtyi Stoke Cityyn, jossa pelasi vuoteen 2012 asti.


title: Salif Diao

text: Senegalin maajoukkueessa Diao pelasi 39 ottelua ja teki neljä maalia.


title: Sibai

text: Sibai () on kaivoskaupunki Baškortostanin itäosassa 464 kilometriä pääkaupungista Ufasta kaakkoon.Baškortostanin paikallishallinnossa Sibai muodostaa oman tasavallan alaisen kaupunkipiirinsä (maaseutuasukkaat mukaan lukien 63 838 as., vuonna 2010). Kaupungin väestöstä on baškiireja 48,7 prosenttia, venäläisiä 38,7 prosenttia ja tataareja 8,9 prosenttia.


title: Sibai

text: Sibai on perustettu vuonna 1913 ja siitä tuli kaupunki 1938.


title: Birsk

text: Birsk (, ) on kaupunki Baškortostanissa 102 kilometriä pääkaupungista Ufasta.Kaupunki on yhteensä 61 496 (2010) asukkaan Birskin piirin hallintokeskus ja kuuluu siihen kaupunkikuntana.


title: Birsk

text: Birsk perustettiin vuonna 1663, ja siitä tuli kaupunki 1781.


title: Mauro Camoranesi

text: Mauro Germán Serra Camoranesi (s. 4. lokakuuta 1976 Tandil, Argentiina) on argentiinalais-italialainen jalkapalloilija, pelipaikaltaan keskikenttäpelaaja. Parhaat pelivuotensa hän edusti Juventusta.


title: Mauro Camoranesi

text: Camoranesi on pelannut seuratasolla Meksikossa Santos Lagunassa (1996–1997) ja Crus Azulissa (1998–2000), ja synnyinmaassaan Argentiinassa Banfieldissä. Vuonna 2000 hän siirtyi Italiaan, missä pelasi Hellas Veronassa kaudella 2000–2001 ennen siirtymistään Juventukseen vuonna 2002. Juventuksessa Camoranesi voitti Italian mestaruuden kaudella 2003–2004, ja vuosina 2002 ja 2003 Italian supercupin. Kesällä 2010 Camoranesi siirtyi vuoden pituisella sopimuksella Bundesliigassa pelaavaan VfB Stuttgartiin. Hän kuitenkin purki sopimuksensa seuran kanssa tammikuussa 2011. Tämän jälkeen hän siirtyi argentiinalaiseen Club Atlético Lanúsiin.


title: Mauro Camoranesi

text: Vaikka Camoranesi on kotoisin Argentiinasta, saai hän italialaisten isovanhempiensa tuoman kansalaisuuden myötä pelata Italian maajoukkueessa. Hän debytoi joukkueessa 2. helmikuuta 2003 ystävyysottelussa Portugalia vastaan ja lukeutui joukkueen pelaajiin myös vuoden 2004 EM-turnauksessa ja 2006 MM-kisoissa, jotka Italia voitti. Kaikkiaan hän pelasi 55 maaottelua ja teki niissä viisi maalia. Viimeisen maaottelunsa hän pelasi kesäkuussa 2010. Camoranesi on sanonut tuntevansa olevansa sataprosenttisesti argentiinalainen huolimatta siitä, että pelaa Italian maajoukkueessa.


title: Hengellisyys

text: Hengellisyys voi viitata äärimmäiseen tai materiattomaan todellisuuteen, sisäiseen polkuun, joka mahdollistaa yksilön sisäisen voiman löytämisen, tai syvimpiin arvoihin ja merkityksiin, joiden mukaan ihmiset elävät.


title: Hengellisyys

text: Hengelliset riitit sisältävät usein rukoilua ja mietiskelyä, joiden tarkoitus on kehittää yksilön sisäistä elämää. Tällaiset harjoitukset johtavat usein kokemukseen yhteydestä suuremman todellisuuden kanssa tuottaen kokonaisvaltaisemman minän; toisten ihmisten tai yhteisön kanssa, luonnon tai kosmoksen kanssa, tai jumalallisen ulottuvuuden kanssa.


title: Hengellisyys

text: Hengellisyys on usein koettu inspiraation lähteenä tai suunnanantajana elämässä. Se voi käsittää uskon materiattomien todellisuuksien kanssa tai kokemuksia läsnäolosta tai luonnon transsendenttisesta luonteesta. Usein siihen liittyy ihmisen suhtautuminen yliluonnolliseen ja siten uskonnollinen ajattelu ja opit, mutta hengellisyyden paino on henkilökohtaisessa kokemuksessa. Hengellisyys on osa ihmisen maailmankatsomusta.


title: Hengellisyys

text: Hengellisyys vaikuttaa syvällisellä tavalla ihmisen henkiseen hyvinvointiin. Hengellisyyttä ja sen merkitystä on sen syvästi henkilökohtaisen luonteen vuoksi vaikea kuvailla kaikenkattavasti. Hengellisyys voi tarkoittaa eri ihmisille eri asioita. Eräät asiat kuitenkin nousevat tyypillisesti esiin kun ihmiset kertovat omasta hengellisyydestään :


title: Agidel

text: Agidel (, , ) on kaupunki Baškortostanin luoteisosassa Tatarstanin rajan tuntumassa, Ala-Kaman tekojärven rannalla. Agidelissa oli 16 370 asukasta (2010).


title: Agidel

text: Agidelin asutus perustettiin vuonna 1980 suunnitteilla olleen Baškortostanin ydinvoimalan tarpeita silmällä pitäen. Voimalan rakennustyöt aloitettiin 1983. Kaupunki Agidelista tuli vuonna 1991. Neuvostoliiton romahtamisen jälkeen ydinvoimalan rakennustyöt kuitenkin keskeytettiin vuonna 1993.


title: Agidel

text: Kaupungin nimi tulee sen läpi kulkevan Belaja-joen paikallisesta nimestä (), joka tarkoittaa "valkoista Volgaa" (Belaja tarkoittaa puolestaan pelkkää valkoista).


title: ScummVM

text: ScummVM on alustariippumaton virtuaalikone, jolla voi pelata SCUMM-komentosarjakielellä kirjoitettuja pelejä. Se tukee myös joitakin pelejä, joita ei ole kirjoitettu SCUMMilla. Version 1.3.0 päivityksen myötä tuli tuki WebOS-käyttöjärjestelmälle ja uusille peleille kuten Toonstruck ja Urban Runner.


title: ScummVM

text:
ScummVM:n lähdekoodi on alustariippumaton. ScummVM Team on julkaissut sen konekielisenä seuraaville alustoille:
Epäviralliset käännökset on ainakin seuraaville alustoille:


title: Isänmaaliitto

text: Isänmaaliitto ( tai pelkkä "Isamaa") oli virolainen kansallismielinen konservatiivipuolue. Isänmaaliitto toimi itsenäisenä puolueena perustamisestaan 2. joulukuuta 1995 lähtien, kunnes se yhdistyi 4. kesäkuuta 2006 Res Publican kanssa muodostaen Isänmaan ja Res Publican liiton. Isänmaaliiton viimeinen puheenjohtaja ennen yhdistymistä oli Tõnis Lukas.


title: Isänmaaliitto

text: Isänmaaliiton juuret olivat kansallismielisissä liikkeissä ja puolueissa, jotka toimivat neuvostomiehityksen aikana 1980-luvun lopulla. Vuonna 1991 "Viron kristillisdemokraattinen puolue", "Viron Kristillisdemokraattinen Liitto", "Viron Konservatiivinen Kansanpuolue" ja "Tasavaltalaispuolue" muodostivat Isänmaa -vaaliliiton. Tämän vaaliliiton ehdokas Lennart Meri voitti presidentinvaalin vuonna 1992. Isänmaa-liiton vaalivoiton tuloksena "Kansallinen Itsenäisyyspuolue" voitti Riigikogun vaalit ja muodosti hallituksen Mart Laarin johdolla 21. lokakuuta 1992. Samana päivänä vaaliliiton muodostaneet puolueet yhdistyivät "Kansallinen Kokoomuspuolue Isänmaaksi". Tämä hallitus kesti vain tasan vuoden ja kaatui lokakuussa 1993.


title: Isänmaaliitto

text: Kansallinen Kokoomuspuolue Isänmaa ja "Kansallisen riippumattomuuden puolue" (ERSP) yhdistyivät "Isänmaaliitoksi" 2. joulukuuta 1995. Samana vuonna 5. elokuuta Tartossa perustettiin Isänmaaliiton 16–35-vuotiaiden nuorisojärjestö "Noor–Isamaa", jolla oli 1 300 jäsentä vuonna 2006. Vuonna 1996 Isänmaaliiton Lennart Meri valittiin uudelle kaudelle.


title: Isänmaaliitto

text: Vuoden 1999 parlamenttivaaleissa Isänmaaliitto menestyi taas saaden 18 paikkaa ja Mart Laar valittiin toisen kerran pääministeriksi. Tämä hallitus kaatui muun muassa kiistaan kommunismin kieltämisestä ja tuomitsemisesta. Laarin Isänmaaliiton johtama hallitus kaatui tammikuussa 2002. Tästä lähtien Isänmaaliitto istui oppositiossa. Vuoden 2001 presidentinvaalissa puolueen ehdokas ei menestynyt ja kansanliiton Arnold Rüütel valittiin presidentiksi. Vuoden 2003 vaaleissa Isänmaaliitto sai 101-paikkaiseen Riigikoguun 11 edustajaa.


title: Isänmaaliitto

text: Tammikuussa 2006 Isänmaaliitto ylitti 3 200 jäsenen rajan. 18. maaliskuuta Viron demokraattinen puolue liittyi Isänmaaliittoon.


title: Isänmaaliitto

text: Puolueen oma lehti ja pää-äänenkannattaja oli "Tribüün", jota julkaistiin lokakuusta 2001 vuoteen 2003 asti, kunnes sen julkaiseminen katkaistiin. Tämän jälkeen puolueen lehti oli nimeltään "Isamaaleht". Toukokuussa 2006 Isamaaleht sai nimen "Isamaa ja Respublica Liidu leht" puolueliitoksen vuoksi.


title: Isänmaaliitto

text: 4. huhtikuuta 2006 Isänmaaliitto ja Res Publica ilmoittivat perustavansa yhdessä oikeistolaisen puolueen, jonka työnimenä oli huhti- ja kesäkuun välillä ""Erakond Eesti Eest"" (). Isänmaaliiton 354-jäseninen puoluekokous Pärnussa hyväksyi puolueliitoksen Res Publican kanssa 4. kesäkuuta 2006 äänin JAA 348 – EI 13 – EOS 3. Samalla päätettiin ottaa puolueliiton uudeksi nimeksi "Isamaa ja Res Publica Liit" ().


title: Isänmaaliitto

text: 1990-luvun alussa puolue ajoi Lennart Meren ja Mart Laarin johdolla Viron liittymistä Natoon ja Euroopan unioniin. Puolue on ajatusmaailmaltaan konservatiivinen, kansallismielinen ja kristillisdemokraattinen. Puolue on toiminut voimakkaasti niin Virossa kuin Euroopan parlamentissa kommunismin rikosten tuomitsemisen puolesta.


title: Isänmaaliitto

text:
Riigikogun vaalit
Europarlamenttivaalit


title: Kurortin piiri

text: Kurortin piiri () on Pietarin kaupungin 18:sta hallintopiiristä luoteisin. Se rajoittuu etelässä Suomenlahteen, pohjoisessa Leningradin alueeseen ja idässä Pietarin Viipurin ja Primorjen piireihin. Piirin läntisimmät osat kuuluivat ennen toista maailmansotaa Suomeen (mm. Terijoki).


title: Kurortin piiri

text: Kurortin piiri jakautuu yhteentoista kunnallishallintoalueeseen, joista Siestarjoki ja Terijoki ovat kaupunkeja, muut kyliä tai taajamia ("posjolok").


title: Kiila (yhdistys)

text: Kirjailija- ja taiteilijayhdistys Kiila ry. on vuonna 1936 perustettu suomalainen vasemmistolainen kulttuurijärjestö.


title: Kiila (yhdistys)

text: Kiilan toiminta on jatkunut 2000-luvulle asti, välillä hieman hiipuen, mutta viime vuosina taas aktivoituen. Toimittaja Matti Rinne on kirjoittanut Kiilan historian (Tammi 2006). Kiila on yhä yksi vasemmistohenkisen sivistyneistön keskustelufoorumeista.


title: Kiila (yhdistys)

text: Järjestö on julkaissut 14 albumia, joista ensimmäinen julkaistiin 1937 (Kirjailijaryhmä Kiilan albumi 1937). Tammikuussa 2010 ilmestyi sarjakuvateemainen albumi nimellä "Raivoa ja lamaannusta" (Teos 2010). Kiilan puheenjohtajana toimii runoilija Kalle Niinikangas.


title: Kiila (yhdistys)

text: Kiilalla on kaksi rahastoa, Katri Valan rahasto ja Olli Waittisen rahasto, joista jälkimmäisestä jaetaan stipendejä ansioituneille taiteilijoille.


title: Kiila (yhdistys)

text: Kiila jakaa vuosittain Vuoden Kiila -palkinnon.


title: Kiila (yhdistys)

text: Kiila perustettiin 1930-luvulla aikana, jolloin oikeistolainen ilmapiiri Suomessa oli voimistunut ja julkisen vasemmistolaisen liikkeen toimintaedellytyksiä oli huomattavasti kavennettu. Vasemmistolaisia kirjailijoita ei päästetty esimerkiksi Kirjailijaliiton jäseniksi ja painokanneoikeudenkäynnit olivat jatkuva riesa. Ennen yhdistyksen varsinaista perustamista oli samanhenkistä edistyksellistä toimintaa harrastettu jo muutamia vuosia. Kiilan ydinryhmä syntyi Jarno Pennasen toimittaman Kirjallisuuslehden ja Erkki Valan Tulenkantajat -lehden ympärille. Muita tunnettuja alkuaikojen kiilalaisia olivat mm. Katri Vala, Pentti Haanpää,Elvi Sinervo, Arvo Turtiainen, Viljo Kajava, Raoul Palmgren ja Otto Varhia. Euroopassa taas etenivät kansallissosialismi ja fasismi, jonka kaikuja Suomessakin kuultiin 1920-luvun lopulla ja 1930-luvun alussa.


title: Kiila (yhdistys)

text: Kiila julistautui edistyksellisen työväenkirjallisuuden lipunkantajaksi Suomessa. Sivistyneistötaustaiset kiilalaiset samastuivat työväenluokkaan, ja pitivät tavoitteenaan proletaarisen kirjallisuuden nostamista uudelle tasolle.Oppiakseen Kajava ja Turtiainen uurastivat kesätöissä työläisammatteissa. Sosialistisesta realismista ei kuitenkaan niin perustettu. Kiilalaiset halusivat parittaa avantgarden ja proletaarisen kulttuurin, eikä kansainvälisyydestä tingitty, toisin kuin isänmaallis-koskenniemiläisissä kirjallisuuskerhoissa. Kiilalaiset ammensivat Elmer Diktoniukselta, Vladimir Majakovskilta, Walt Whitmanilta ja ruotsalaisesta työväenrunoudesta. Myös rauhanaate ja fasisminvastaisuus yhdistivät alkukiilalaisia.


title: Kiila (yhdistys)

text: Yhdistyksen toiminta koostui alkuaikoina oman julkaisutoiminnan lisäksi kokouksista ja erilaisista teemailloista. Järjestön jäsenet olivat aktiivisesti mukana Helsingin Työväen Näyttämön toiminnassa. Ennen talvisotaa kiilalaiset olivat ehtineet julkaista jo yli 30 teosta. Sota-aika riepotteli kiilalaisia. Molotov–Ribbentrop-sopimus 1939 särki monen kiilalaisen myönteisen kuvan Neuvostoliitosta. Kiilan keskeiset jäsenet osallistuivat talvisotaan ja esimerkiksi elokuvaohjaaja Nyrki Tapiovaara kaatui rintamalla, mutta jatkosotaan asenne oli kielteinen. Monet Kiilan jäsenet joutuivat vankilaan, ensimmäisten joukossa Mauri Ryömä. Lisäksi jatko-sodan aikana vankilaan joutuivat Turtiainen, Palmgren, Sinervo, Pennanen ja Hella Wuolijoki – sodasta kieltäytymisestä tai osallistumisesta välirauhan aikana perustetun Suomi-Neuvostoliitto-Seuran toimintaan. Vankilassa ei kirjoituspaperia annettu, mutta Elvi Sinervo kirjoitti runoja vessapaperille. Sinervon runokokoelma Pilvet ”ilmestyi” toiletti-paperille tekstattuna, kannet oli tehty vanginpuvusta.


title: Kiila (yhdistys)

text: Sotien jälkeen Kiila nousi uudelleen ja yhdistyksen toiminta elpyi nopeasti samoin kuin julkinen vasemmistolainen liike. Jäsenmäärä nousi yli sataan alun vaatimattomasta parinkymmenen hengen ryhmästä. Mukaan varsinaisiksi jäseniksi otettiin nyt muitakin kuin kirjailijoita. Kiila läheni kansandemokraattista liikettä ja Suomen kansan demokraattista liittoa (SKDL). Kiilaan kuuluivat lähes kaikki SKDL:n keskeiset kulttuurinimet. SKDL:n ja Suomen kommunistisen puolueen (SKP) linjan jyrkennyttyä 1940-luvun lopulta lähtien ajautui osa kiilalaisista näiden kanssa ristiriitoihin, kun SKP:n kulttuuristalinistit pyrkivät hallitsemaan järjestöä. Kiila torjui sosialistisen realismin ja kääntyi modernismiin. 1950-luvulla Kiila oli ajankohdan tärkeimpiä ja monipuolisimpia taidejärjestöjä, joka esitteli esimerkiksi eksistentialismia ensimmäisenä Suomessa. Vuonna 1956 Kiila kannatti Unkarin kansannousua.


title: Kiila (yhdistys)

text: 1960-luvulla Kiila nousi jälleen tärkeään rooliin keskustelun herättäjänä. "Lapualaisoopperan sukupolvi" tunsi vetoa järjestön humaaniin vasemmistolaisuuteen. Esimerkiksi Pennasen vuosikymmenen alussa perustama "Tilanne"-lehti arvosteli kansandemokraattista liikettä terävästi. Lopulta Tilanteessa esiin nostetut aihepiirit tulivat myös SKDL:n keskusteluihin uudistuslinjan syntyessä. Toisaalta mukaan Kiilaan tuli nyt myös vasemmistolaisia SKDL:n ulkopuolelta. 1960-luvun Kiila otti kantaa protestoimalla esimerkiksi Vietnamin sotaa ja Tšekkoslovakian miehitystä. Myös Neuvostoliittoa kritisoitiin. Esimerkiksi kiilalainen Arvo Turtiainen puolusti Vladimir Dudintsevin romaania "Ei ainoastaan leivästä", vaikka Nikita Hruštšov oli tuominnut sen. Yhdistyksen varapuheenjohtaja Arvo Salo valittiin eduskuntaan vuoden 1966 vaaleissa. Pentti Saarikoski oli Kiilan tunnetuimpia nimiä.


title: Kiila (yhdistys)

text: 1970-luvulla Kiila jäi puoluepoliittisten kulttuuriyhdistysten (Kulttuurityöntekijöiden liitto (vähemmistökommunistit), Kulttuuridemokraatit (enemmistökommunistit) Kulttuurityöntekijäin sosialidemokraattinen yhdistys (SDP) varjoon, mutta aktiivit pitivät järjestöä pystyssä. 1971 ilmestyi Kiilan 35-vuotisalbumi (Eteenpäin, ETLP 309), jossa kiilalaiskirjoittajien tekstejä tulkitsivat mm. Arja Saijonmaa, Kalle Holmberg, Kaisa Korhonen, Kristiina Halkola ja Vesa-Matti Loiri. Lauluja oli Kiilan piirissä sävelletty tosin jo alusta alkaen. Ahtaimpina taistolaisvuosina autoritaaristen ja demokraattisten vasemmistolaisten kiistat näkyivät myös Kiilassa.


title: Kiila (yhdistys)

text: Kulttuuri-ilmapiirissa korostui 1980-luvulla yhteisöllisyyden sijasta yksilöllisyys, ja Kiila alkoi vaimentua. Poliittiset kulttuurijärjestöt haihtuivat 1990-luvulla, mutta Kiila jatkoi. Edelleen järjestö on reagoinut julkilausumin maailman tapahtumiin, järjestänyt muun muassa kirjallista Kiilaklubia säännöllisen epäsäännöllisesti sekä koonnut yhteen yhteiskunnallisesti suuntautuneita taiteilijoita.


title: Los Panchos

text: Los Panchos on kansainvälistä mainetta saavuttanut laulutrio, joka on yli 60 vuoden ajan esittänyt latinalaisamerikkalaisia sävelmiä.


title: Los Panchos

text: Trion ensiesitys tapahtui vuonna 1944 New Yorkissa, jolloin meksikolaiset Chucho Navarro, Alfredo Gil, ja Puerto Ricosta kotoisin oleva Hernando Aviles Negron, päättivät esittää laulujaan uudella tavalla, kolme solistia kolmella kitaralla.


title: Los Panchos

text: Yhtyeen menestys oli aluksi vaatimaton osittain II maailmansodasta johtuen, mutta hiljalleen yhtye sai mainetta. Ensimmäinen kiertue järjestettiin Venezuelassa ja Puerto Ricossa 1946. Useamman kuukauden kiertue Brasiliassa samana vuonna teki yhtyettä entistä paremmin tunnetuksi ja kiertueeltaan palattuaan yhtyeen levyt soivat ahkeraan Kuubassa, Puerto Ricossa, Meksikossa ja Yhdysvaltojen etelävaltioissa.


title: Los Panchos

text: Yhtyeen menestyksen takana oli erityisesti vankka suosio New Yorkissa Puerto Ricon ja Dominikaanisen Tasavallan maahanmuuttajien keskuudessa.


title: Los Panchos

text: Vuoden 1948 aikana trio sai vahvan jalansijan Meksikossa, josta oli muodostunut latinalaisen musiikin pääkaupunki ja siellä Los Panchos otettiin avosylin vastaan.


title: Los Panchos

text: Tämän jälkeen, vuonna 1951 kansainväliset kiertueet kulkivat Karibian, Keski- ja Etelä-Amerikan kautta. Yhtyeestä tuli erittäin suosittu koko mantereella.


title: Petrogradin piiri

text: Petrogradin piiri () on hallintopiiri Pietarissa Nevan suiston saarilla. Se käsittää kaupungin ydinkeskustan pohjoisosan ja rajoittuu lännessä Suomenlahden pohjukkaan, pohjoisessa Primorjen piiriin, idässä Viipurin piiriin ja etelässä Pietarin keskustan ja Vasilinsaaren piireihin.


title: Petrogradin piiri

text: Petrogradin piiri jakautuu kuuteen kunnallishallintoalueeseen, jotka ovat asemaltaan Pietarin keskustan kaupunginosia. Kunnallishallintoalueet ovat


title: Jonathan Bachini

text: Jonathan Bachini (s. 6. kesäkuuta 1975 Livorno) on italialainen jalkapalloilija, joka on asetettu elinikäiseen pelikieltoon.


title: Jonathan Bachini

text: Nuoruudessaan Bachini oli lupaava keskikenttäpelaaja. Italian maajoukkueessa hän pelasi urallaan kaksi ottelua. Seurajoukkueissa hän edusti Lecceä, Udinesea, Juventusta, Bresciaa ja Parmaa ennen siirtymistään viimeiseksi jääneeseen seuraansa Sienaan.


title: Jonathan Bachini

text: Bachinin vuoden 2005 joulukuussa antamasta doping-näytteistä löytyi merkkejä kokaiinin käytöstä. Tämän johdosta hänet asetettiin myöhemmin keväällä elinikäiseen pelikieltoon, koska hän oli samasta syystä kärsinyt jo vuonna 2004 yhdeksän kuukauden mittaisen pelikiellon.


title: Fredrik Svanbäck

text: Fredrik Svanbäck (s. 12. toukokuuta 1979 Pietarsaari) on suomalainen jalkapalloilija, joka edustaa Ruotsin 2. divisioonassa pelaavaa Höganäs BK:ta. Hän on pelipaikaltaan keskikenttäpelaaja.


title: Fredrik Svanbäck

text: Svanbäck edusti vuodet 1997–2004 FF Jaroa, jossa hän pelasi myös juniorivuotensa. Kaikkiaan hän pelasi Jarossa 171 ottelua. Kaudeksi 2005 hän siirtyi kahden vuoden sopimuksella Helsingborgiin Ruotsin pääsarjaan.


title: Fredrik Svanbäck

text: Helsingborgissa Svanbäck pelasi viisi kautta, mutta sai peliaikaa melko vaihtelevasti. Kaudella 2008 hän pelasi myös Jarossa kahdeksan ottelua lainalla. Kauden 2009 jälkeen Svanbäck jätti Helsingborgin. Hän teki marraskuussa 2009 2+1-vuotisen sopimuksen Ruotsin toiseksi korkeimmalla sarjatasolla eli Superettanissa pelaavan Landskrona BoIS:n kanssa. Allsvenskanissa Svanbäck ehti pelata 93 ottelua.,


title: Fredrik Svanbäck

text: Kauden 2013 päätteeksi Landskrona ei enää tehnyt jatkosopimusta, jonka seurauksena Svanbäck päätyi kasvattajaseuraansa, Veikkausliigassa pelaavaan Jaroon. Näin alkoi hänen kymmenes kautensa Jarossa ja Veikkausliigassa.


title: Fredrik Svanbäck

text: Svanbäck on pelannut kaksi ottelua Suomen A-maajoukkueessa, 1. joulukuuta 2004 Bahrainia vastaan ja 26. maaliskuuta 2008 Bulgariaa vastaan.


title: Mart Poom

text: Mart Poom (s. 3. helmikuuta 1972 Tallinna, Viron SNT, Neuvostoliitto) on entinen virolainen jalkapalloilija, pelipaikaltaan maalivahti. Poom päätti uransa Englannin Mestaruussarjan joukkueessa Watfordissa vuonna 2009, jonne hän siirtyi toukokuussa 2007 Valioliigan Arsenalista.


title: Mart Poom

text: Kotimaassaan Virossa Poom pelasi juniorina Tallinna Lõvidissa ja aikuisena Tallinnan Sportissa sekä Florassa ennen siirtymistään ulkomaille vuonna 1992, Kuopion Palloseuraan ja Sveitsin FC Wiliin.


title: Mart Poom

text: Poom tuli KuPS:aan ensimmäisen kerran tammikuussa 1991 heti uudenvuoden jälkeen. Hän harjoitteli joukkueen mukana, mutta kun peliluvan saanti Neuvostoliitosta ei onnistunut, Poom palasi Viroon toukokuussa. Kaudella 1992 peliluvan saanti juuri itsenäistyneestä Virosta onnistui ja Poom pelasi Veikausliigassa KuPS:ssa 9 ottelussa Mika Miettisen ollessa varsinaisena ykkösmaalivahtina. Kun KuPS putosi, ja pelaajabudjetti kaudelle 1993 laski rajusti, vaihtoi Poom Tallinnan ja Sveitsin kautta Englantiin.


title: Mart Poom

text: Vuonna 1994 Poom siirtyi Englannin Portsmouthiin, missä hän pelasi kuitenkin vain seitsemän ottelua ennen lainasiirtoaan takaisin Floraan.


title: Mart Poom

text: Vuonna 1997 matka kävi jälleen Englantiin, Derbyyn, missä hän esiintyi ensi kertaa Valioliigassa vierasottelussa Manchester Unitedia vastaan. Poom vakiinnutti nopeasti paikkansa joukkueessa. Derbyn pudottua 1. divisioonaan kauden 2001/2002 päätteeksi Poom siirtyi Sunderlandiin.


title: Mart Poom

text: 30. syyskuuta 2003 hän teki Sunderlandin paidassa entistä seuraansa Derbyä vastaan puskemalla tasoitusmaalin, kun peliä oli pelattu 90 minuuttia. Elokuussa 2005 hän siirtyi lainalle Arsenaliin. Tammikuussa 2006 seurasiirrosta tuli pysyvä. Arsenalissa Poom oli kolmosmaalivahdin asemassa ja pelasi kaikkiaan vain yhden sarjapelin, kauden 2006/2007 viimeisen ottelun Portsmouthia vastaan. Ottelu päättyi maalittomaan tasapeliin. Kun Arsenal osti Puolan maajoukkuevahdin Lukasz Fabianskin, siirtyi Poom kauden 2006/2007 jälkeen Valioliigasta pudonneeseen Watfordiin.


title: Mart Poom

text: Viron maajoukkueessa Poom pelasi 120 ottelua. Hänet on valittu kuudesti Viron vuoden jalkapalloilijaksi.


title: FC Levadia

text: FC Levadia on jalkapalloseura Tallinnasta, Virosta. Seuran miesten edustusjoukkue pelaa maan korkeimmalla sarjatasolla Meistriliigassa.


title: FC Levadia

text: Levadia syntyi vuonna 1998, kun metalliyhtiö Levadia osti FK Olümp Maardu -joukkueen vuonna 1998 ja vaihtoi sen nimen "Levadia Maarduksi". Saman vuoden päätteeksi joukkue nousi korkeimmalle sarjatasolle ja voitti mestaruuden. Vuonna 2000 Levadia hankki omistukseensa myös tuolloin toiseksi korkeimmalla sarjatasolla pelanneen FC Maardun, joka aikaisemmin tunettiin nimellä "KSK Vigri Tartu", ja oli tuolloin vielä nimellisesti erillinen seura. Saman kauden päätteeksi sekin nousi Meistriliigaan ja muutti nimensä "Levadia Tallinnaksi" kaudeksi 2001. Ennen kautta 2004 Levadia Tallinn myi sarjapaikkansa Merkuur Tartulle, Levadia Maardu muutti nimensä Levadia Tallinnaksi ja vanha Levadia Tallinn muutti nimensä muotoon FC Levadia II Tallinn ja osti toiseksi korkeimman sarjatason Sõrve JK:n paikan. Näiden toimien ansiosta Levadia Tallinn ja Levadia II Tallinn ovat nykyisin saman seuran joukkueita. 23. heinäkuuta 2009 Levandia pääsi historiansa ensimmäisen kerran Mestarien liigan 3. karsintakierrokselle kun se voitti yhteismaalein 2-1 puolalaisen Wisła Krakówan.


title: Alessandro Nesta

text: Alessandro Nesta (s. 19. maaliskuuta 1976 Rooma, Italia) on uransa lopettanut italialainen jalkapalloilija. Pelipaikaltaan hän oli keskuspuolustaja.


title: Alessandro Nesta

text: Lapsuutensa Nesta vietti Rooman Cinecittàssa. Vuonna 1985 hän liittyi Lazion nuorisojoukkueeseen ja pelasi myös Italian poikamaajoukkueissa. Lazion edustusjoukkueessa hän debytoi kaudella 1993–1994. Vuonna 1996 hän voitti Italian riveissä alle 21-vuotiaiden Euroopan mestaruuden ja debytoi miesten A-maajoukkueessa samana vuonna 5. lokakuuta ottelussa Moldovaa vastaan. Pelatessaan Laziossa Nesta voitti Italian mestaruuden kaudella 1999–2000, Italian Cupin kahdesti (1997–1998 ja 1999–2000), Italian supercupin kahdesti (1998 ja 2000), Cup-voittajien Cupin kaudella 1998–1999 sekä UEFA Super Cupin. Nykyiseen seuraansa Milaniin Nesta siirtyi juuri ennen kauden 2002–2003 alkua. Milanissa hän on voittanut Italian mestaruuden, Italian Cupin, Mestarien liigan ja UEFA Super Cupin.


title: Alessandro Nesta

text: Italian maajoukkueessa Nesta on pelannut EM-kisoissa 1996, 2000 ja 2004, ja MM-kisoissa 1998, 2002 ja 2006, joista viimeksi mainituissa Italia voitti maailmanmestaruuden, mutta Nesta loukkaantui jo alkulohko-ottelussa. Kaikkiaan Nesta pelasi 78 maaottelua mutta ei tehnyt niissä yhtään maalia.


title: Cyprian Bhekuzulu kaSolomon

text: Cyprian Bhekuzulu kaSolomon (4. elokuuta 1924 – 17. syyskuuta 1968) oli zulu-heimon kuningas vuodesta 1948 kuolemaansa saakka. Hän seurasi tehtävässään isäänsä Solomon kaDinizulua, joka kuoli jo vuonna 1933. Seuraajakysymys ratkesi kuitenkin pitkällisten erimielisyyksien jälkeen vasta vuonna 1944. Cyprianin kuoltua hänen tehtäväänsä jatkaa hänen poikansa Goodwill Zwelethini kaBhekuzulu.


title: Solomon kaDinizulu

text: Solomon kaDinizulu (1891 St. Helena – 4. maaliskuuta 1933) oli zulu-heimon kuningas vuodesta 1913 kuolemaansa saakka. Hän seurasi tehtävässä isäänsä Dinizulua. Hän syntyi St. Helenalla isänsä ollessa siellä maanpaossa.


title: Solomon kaDinizulu

text: Vuonna 1920 Solomon oli perustamassa Inkathaa yhdessä ACN:n kansa. Hänen sisarensa, prinsessa Constance Magogo, tuli tunnetuksi perinteiseten zululaulujen laulajana ja Mangosuthu Buthelezin, Inkatha Freedon Partyn johtajan äitinä.


title: Solomon kaDinizulu

text: Solomonin kuoltua häntä seurasi kuninkaana poikansa Cyprian Bhekuzulu kaSolomon.


title: Seksploitaatio

text: Seksploitaatio on eksploitaatioelokuvien alatyyppi, jossa hyödynnetään alastomuutta ja seksuaalisuutta. Tunnettuja lajityypin elokuvien ohjaajia olivat muiden muassa Russ Meyer, Jesus Franco ja Doris Wishman. Suosittuja aiheita ovat olleet tapahtumien sijoittaminen nunnaluostariin tai naisvankilaan, joka saatetaan laskea myös omaksi lajityypikseen. Erityisen paljon lajityypin elokuvia valmistettiin 1960- ja 1970-luvulla.


title: Royal League

text: Royal League on vuosittainen pohjoismainen miesten jalkapallokilpailu, johon osallistuu neljä edelliskaudella parhaiten sijoittunutta seurajoukkuetta Ruotsin Allsvenskanista, Norjan Tippeligaenista ja Tanskan Superliigasta. Kilpailussa jaetaan seuroille suurehkoja palkintorahoja. Myös Suomen Veikkausliigan joukkueet pyrkivät kilpailuun mukaan, mutta niitä ei siihen hyväksytty. Kilpailu järjestetään talvikaudella.


title: Royal League

text: Royal Leaguen tulevaisuus on epävarma, koska se ei onnistunut solmimaan TV-sopimusta kaudesta 2007–2008 ja kausi päätettiin jättää väliin. Liigan suunnitellaan kuitenkin jatkuvan kaudella 2008/2009.


title: Royal League

text: Ensimmäisen kerran Royal League pelattiin talvikaudella 2004–2005 ja silloin voiton vei Kööpenhamina.


title: Royal League

text: Kaudella 2005–2006 Royal Leaguen joukkueet olivat Tanskasta Brøndby, Kööpenhamina, Midtjylland ja Aalborg, Ruotsista Djurgården, Göteborg, Kalmar ja Hammarby ja Norjasta Vålerenga, Start, Lyn ja Lillestrøm. Joukkueet jaettiin kolmeen neljän joukkueen lohkoon, joissa kussakin pelattiin kaksinkertainen sarja. Kunkin lohkon kaksi parasta joukkuetta sekä kaksi parasta kolmanneksi sijoittunutta joukkuetta etenivät puolivälieriin, mistä lähtien turnaus jatkui cup-muotoisena siten, että joukkueet kohtasivat toisensa kotona ja vieraissa. Loppuottelu oli yksiosainen. Kööpenhamina voitti loppuottelussa norjalaisen Lillestrømin 1–0 ja näin ollen se voitti Royal Leaguen toistamiseen.


title: Royal League

text: Kaudella 2006–2007 Royal Leaguessa pelasivat seuraavat joukkueet:


title: Marianas Variety

text: Marianas Variety on Mariaaneilla ilmestyvä sanomalehti. Sen julkaisu aloitettiin vuonna 1972. Lehti painetaan Saipanilla ja ilmestyy päivittäin.


title: Leto

text: Leto () on antiikin Kreikan mytologiassa esiintynyt jumalatar. Hän on titaani Koioksen ja Foiben tytär, ja Zeus on hänen kaksostensa, Apollonin ja Artemiksen, isä. Roomalaisessa mytologiassa Letoa vastaa Apollon ja Dianan äiti Latona.


title: Leto

text: Merkittäviä Leton temppeleitä eli Letooneita olivat Leton temppeli lähellä Ksanthosta sekä Leton temppeli Deloksen saarella, jossa Leton uskottiin synnyttäneen Apollonin ja joissakin myyttiversioissa myös Artemiin.


title: De Ware Tijd

text: De Ware Tijd on surinamelainen päivittäin ilmestyvä sanomalehti. Se on hollanninkielinen ja yksityisessä omistuksessa.


title: De Ware Tijd

text: De Ware Tijdista ilmestyy myös online-versio sekä alankomaalainen versio.


title: Bambaiyan hindi

text: Bambaiyan hindi on Mumbain väestön käyttämän puhekielen nimitys. Bambaiyan hindi on marathin, hindin ja intianenglannin kielen sekoitus. Kielessä on myös lainasanoja eteläisen Intian kielistä sekä gujaratista ja urdusta. Bambaiyan hindiä kutsutaan myös mumbaiyyaksi tai bombayn hindiksi.


title: The Namibian

text: The Namibian on namibialainen päivittäin ilmestyvä sanomalehti. Sen julkaisu aloitettiin viikkolehtenä vuonna 1986. Lehden uutiset ovat pääosin englanninkielisiä. Lehti julkaisee uutisia myös oshivamboksi.


title: Aristides Gomes

text: Aristides Gomes (s. 8. marraskuuta 1954, Canchungo) on guineabissaulainen poliitikko, joka on toiminut kahteen otteeseen maansa pääministerinä. Hän astui virkaansa 2. marraskuuta 2005, ja häntä seurasi vuonna 2007 Martinho Ndafa Kabi.


title: Aristides Gomes

text: Gomes valittiin virkaan uudelleen huhtikuussa 2018.


title: Aristides Gomes

text: Gomes syntyi Canchungossa ja opiskeli Pariisissa. Hän työskenteli vuosina 1990–1992 "Televisão Experimental da Guiné-Bissaussa".


title: José Maria Neves

text: José Maria Pereira Neves (s. 28. maaliskuuta 1960, Santa Catarina) on kapverdeläinen poliitikko, joka toimi maansa pääministerinä 2001-2016. Hän on PAICV-puolueen jäsen.


title: José Maria Neves

text: Neves syntyi Santiagon saarella Kap Verdellä, ja opiskeli Brasiliassa. Vuonna 1996 hänet valittiin parlamentin jäseneksi. Maaliskuussa 2000 Nevesistä tuli Santa Catarinan piirikunnan pormestari. 1. helmikuuta 2001 hän seurasi Gualberto do Rosáriota maansa pääministerinä.


title: Benedictus XIII

text: Benedictus XIII, siviilinimeltään Vincenzo Maria Orsini, alun perin Pietro Francesco Orsini, (2. helmikuuta 1649, Gravina in Puglia, Italia – 21. helmikuuta 1730, Rooma, Italia), oli paavina 29. toukokuuta 1724 – 21. helmikuuta 1730. Hänen vanhempansa olivat Gravina in Puglian herttua Ferdinando Orsini III ja Giovanna Frangipane della Tolfa.


title: Benedictus XIII

text: Aluksi hän käytti nimeä Benedictus XIV (koska uskoi, että numero 13 toisi huonoa onnea), mutta muutti myöhemmin sen Benedictus XIII:ksi.


title: Luupäät

text: Luupäät () on Jeff Smithin käsikirjoittama ja piirtämä, kolmeen trilogiaan jaettu laaja sarjakuvateos. Sarjan on julkaissut suomeksi kokonaisuudessaan vuosina 1994–2004 Like. Sarjan päähenkilöitä ovat kotikaupungistaan Luumäeltä karkotetut serkukset Leppo, Tahvo ja Auvo Luupää (). Paetessaan vihaista väkijoukkoa he eksyvät ihmisten, lohikäärmeiden ja rottaolioiden kansoittamaan salaperäiseen laaksoon, jonka tulevaisuutta uhkaa pahan Heinäsirkkojen Herran paluu.


title: Luupäät

text: Jeff Smith on voittanut "Luupäillään" lukuisia sarjakuva-alan arvostetuimmista palkinnoista, muun muassa kaikkiaan kymmenen Eisner-palkintoa ja yksitoista Harvey-palkintoa. Vuonna 2005 "Time"-lehden toimittaja Andrew Arnold listasi "Luupäät" yhdeksi kaikkien aikojen kymmenestä parhaasta sarjakuvaromaanista.


title: Luupäät

text: Luupäät saivat alkunsa sarjakuvista, joita Jeff Smith aloitti piirtämään noin yhdeksänvuotiaana. Niiden päähenkilöinä olivat Walt Kellyn "Pogo"-sarjakuvan innoittamat Luupään serkukset, jotka asustivat hiukan Carl Barksin Ankkalinnan kaltaisessa maailmassa. Tarinoiden juonet keskittyivät usein rikkaan Tahvo-serkun aarteiden suojelemiseen.


title: Luupäät

text: Päästyään Ohion osavaltionyliopistoon vuonna 1982 Smith alkoi piirtää opiskelijalehti "The Lanterniin" strippisarjakuvaa nimeltä "Thorn". Lapsuuden sarjakuvien Luupää-serkukset saivat siinä seurakseen nimihahmo Venlan (), jonka innoittaja oli Smithin opiskelutoveri ja tuleva vaimo Vijaya Iyer. Samat päähenkilöt ja "Luupäiden" perusasetelma satumetsään eksyneistä serkuksista olivat jo olemassa, mutta stripeistä puuttui vielä kantava juoni.


title: Luupäät

text: Vuonna 1986 ilmestyi useita sarjakuvailmaisun totuttuja rajoja rikkoneita sarjakuvaromaaneja: Frank Millerin "", Art Spiegelmanin "Maus" sekä Alan Mooren ja Dave Gibbonsin "Vartijat". Ne saivat Smithin vakuuttumaan sarjakuvien kyvystä kertoa kunnollisia tarinoita, ja hän hylkäsi aiemmat aikeensa Luupäiden tarinan kertomisesta strippeinä tai animaationa.


title: Luupäät

text: Smith alkoi luoda "Luupäät"-sarjaa 1990-luvun vaihteessa. Sarjakuvansa julkaisemiseksi hän perusti vuonna 1991 Cartoon Books -kustantamon. Saman vuoden heinäkuussa ilmestyi lehden ensimmäinen numero. Huolimatta "Luupäiden" nopeasti saavuttamasta suosiosta ja arvostuksesta Smith jatkoi tarinan julkaisemista omakustanteena Cartoon Booksin kautta lukuun ottamatta puolentoista vuoden kautta 1990-luvun puolivälissä. Tuolloin Yhdysvaltain sarjakuvamarkkinat olivat uhkaavan romahdusalttiissa tilassa, ja Smith suojasi pikkukustantamonsa jatkuvuuden liittoutumalla Image Comicsin kanssa. Se kustansi lehden numerot 21–28. Suuren kustantamon kannattelemana "Luupäät" saavutti entistä laajemman lukijakunnan.


title: Luupäät

text: Lopulta yli vuosikymmenen työskentelyn jälkeen Smith piirsi tarinan viimeisen ruudun 10. toukokuuta 2004, ja kesäkuussa ilmestyi lehden viimeinen numero – järjestyksessään viideskymmenesviides.


title: Luupäät

text: Ensimmäinen englanninkielinen kokooma-albumi kuudesta ensimmäisestä lehdestä ilmestyi vuonna 1993 nimellä "The Complete Bone Adventures Volume 1". Albumin esipuheen on kirjoittanut yksi Smithin esikuvista, Will Eisner. "The Complete Bone Adventures" ehti ilmestyä kolmen osan verran, kunnes vuonna 1996 Smith aloitti sarjan kokooma-albumien julkaisun alusta paremmin tarinan kokonaiskaarta noudattelevin albumijaoin. Tällöin kaikki albumit saivat oman nimensä, ensimmäinen osa nimen "Out from Boneville". Pian sarjan päätyttyä vuonna 2004 julkaistiin koko teoksen yksiin kansiin koonnut 1332-sivuinen "Bone: One Volume Edition". Samana vuonna "Luupäät" alkoivat ilmestyä Scholasticin kustantamina albumeina ensimmäistä kertaa myös väritettyinä.


title: Luupäät

text: Luupäistä on julkaistu englanniksi kolme oheisalbumia, "Stupid, Stupid Rat-Tails" (1999), "Rose" (2002) ja "Tall Tales" (2010). Kolmiosaisen kuvitetun romaanin "Bone: Legacyn" ensimmäinen osa "Quest for the Spark" ilmestyy 2011.


title: Luupäät

text: Tom Sniegoskin käsikirjoittama ja Smithin piirtämä "Stupid, Stupid Rat-Tails: The Adventures of Big Johnson Bone, Frontier Hero" kertoo humoristisen tarinan Luumäen perustajan ja Luupään serkusten kaukaisen esi-isän K. Reisi Luumäen seikkailusta Laaksossa. Tarina ei juurikaan kytkeydy "Luupäiden" tapahtumiin tai hahmoihin. Päätarinan ohella albumissa on Sniegoskin käsikirjoittama ja Stan Sakain piirtämä lyhyt sarjakuva "Riblet", jonka pääosassa ovat "Kivileuka"-albumissa kohdatut eläinorvot.


title: Luupäät

text: Smithin itsensä käsikirjoittama ja Charles Vessin piirtämä, alun perin kolmiosaisena minisarjana ja sittemmin omana albuminaan julkaistu "Rose" puolestaan valottaa "Luupäissäkin" tärkeässä osassa olevan Olga-mummun menneisyyttä Atheian kuningaskunnan nuorena prinsessana sekä hänen suhdettaan Viljamiin ja sisareensa Pinjaan. Charles Vess palkittiin albumin kuvituksesta Eisnerilla.


title: Luupäät

text: Comic-Conissa 2009 Smith ilmoitti kahdesta uudesta hankkeesta. Kesällä 2010 ilmestyi "Tall Tales", joka sisältää "Stupid, Stupid Rat-Tailsin" päätarinan Steve Hamakerin värittämänä, mutta myös muun muassa kaksi uutta Tom Sniegoskin käsikirjoittamaa tarinaa Luumäen perustajasta sekä kehyskertomuksen, jossa Auvo ja Aapeli kertovat tarinoita kolmelle luumäkeläiselle partiopojalle. Toinen hanke on Sniegoskin kirjoittama kolmiosainen romaanisarja, jonka Smith kuvittaa. Tarinan ytimessä on uusi sukupolvi Luupäitä, jotka päätyvät vuorostaan Laaksoon.


title: Luupäät

text: 1990-luvulla "Luupäistä" suunniteltiin Nickelodeonin ja Paramountin tuottamaa animaatioelokuvaa. Jeff Smith piti "Luupäiden" piirtämisestä vuoden tauon suunnitellakseen elokuvan käsikirjoitusta. Juonen oli tarkoitus kattaa vain sarjan ensimmäiset osat ja huipentua suuriin lehmäraveihin sekä rottaolioiden tappioon – jatko-osat mahdollistaen. Lopulta elokuvahanke kuitenkin kaatui tuottajatahon ja Smithin erimielisyyksiin. Nickelodeonin näkemyksen mukaan "Luupäät" on yksinomaan lastenviihdettä, ja sen mukaisesti he vaativat Luupää-hahmojen ääninäyttelijöiksi lapsia ja elokuvan soundtrackille Britney Spearsin tai ’N Syncin tapaisten poptähtien lauluja.


title: Luupäät

text: Maaliskuussa 2008 Warner Bros. osti oikeudet "Luupäät"-elokuvaan. Smith katsoi muun muassa "Taru sormusten herrasta" -elokuvien muuttaneen Hollywoodin suhtautumista lähdeuskollisuuteen kymmenen vuoden takaisesta tilanteesta. Smithin mukaan kesään 2011 mennessä oli kirjoitettu ja hylätty jo kaksi käsikirjoitusversiota, ja kolmannen pohjalta oli tehty neliminuuttinen koeanimaatio. Tammikuussa 2012 uudeksi käsikirjoittajaksi valittiin Patrick Sean Smith ja ohjaajaksi kiinnitettiin P. J. Hogan. Marraskuussa 2016 uutisoitiin jälleen uudesta tekijätiimistä: käsikirjoituksen laatisivat Mark Osborne ja Adam Kline, ja elokuvan ohjaisi Osborne. Toiveissa oli elokuvatrilogia.


title: Carlos Veiga

text: Carlos Alberto Wahnon de Carvalho Veiga (s. 21. lokakuuta 1949, Mindelo) on kapverdeläinen poliitikko. Hän toimi maansa ensimmäisenä demokraattisesti valittuna pääministerinä vuosina 1991–2000. Vuonna 2000 häntä seurasi pääministerinä Gualberto do Rosário.


title: Carlos Veiga

text: Veiga osallistui Kap Verden presidentinvaaleihin vuosina 2001 ja 2006, mutta hävisi molemmilla kerroilla Pedro Piresille.


title: Konkani

text: Konkani on yksi Intian virallisista kielistä ja sitä puhutaan pääasiassa Intian länsirannikolla, Goan osavaltiossa. Kieltä puhuu 2 432 540 ihmistä. Konkani muistuttaa marathin kieltä, mutta on saanut vaikutteita portugalin, kannadan ja hindin kielistä. Kirjoitusjärjestelmänä on devanagari, kannadan kirjaimisto ja latinalaiset aakkoset eivät ole enää käytössä.


title: Eksymä

text: Eksymä on merenkululle keskeisessä navigoinnissa käytetty termi, joka tarkoittaa kulmaa magneettisen pohjoissuunnan ja magneettikompassin osoittaman pohjoissuunnan välillä. Eksymän aiheuttaa kompassin läheisyydessä pysyvästi olevat magneettiset massat. Itäistä eksymää kutsutaan positiiviseksi ja läntistä negatiiviseksi johtuen laskutoimituksista, joita joudutaan tekemään muunnettaessa tosisuuntia kompassisuunniksi tai päinvastoin.


title: Eksymä

text: Eksymä muuttuu ajan kuluessa. Aluksessa on sekä pysyvää magnetismia, että maan magneettikentän indusoimaa magnetismia. Eksymän muutos johtuu maan magneettikentän aluksen osiin indusoiman magneettisuuden muutoksista. Muutoksia seuraa, mikäli alus on pitkään samassa suunnassa joko kiinnitettynä laituriin tai esimerkiksi pitkäaikaisella valtamerimatkalla. Lisäksi magneettikenttä ei ole vaakasuunnassa, vaan se on kallellaan (inklinaatio), josta syystä eksymä riippuu myös jossain määrin leveysasteesta. Lisäksi esimerkiksi purjealuksen kallistus voi aiheuttaa eksymän muutosta. Puisessa tai muovisessa veneessä tai aluksessa ei aluksen rakenteiden aiheuttama eksymä yleensä ole merkittävä ellei kompassin läheisyydessä ole suuria metalliesineitä. Raudasta, teräksestä tai teräsbetonista valmistetussa aluksessa eksymä voi olla kompensoimattomana kymmeniä asteita. Aluksen lasti saattaa aiheuttaa merkittävän eksymän ja lastattaessa tai purettaessa magneettisia ominaisuuksia omaavaa lastia onkin eksymä tarkastettava. Kompassin lähelle asennetut sähköjohdot, joissa kulkee muutamankin ampeerin sähkövirta, aiheuttavat merkittävää eksymää. Erityisen tarkkana on syytä olla erilaisten ulosottojen johtojen kanssa, koska kuorma ja virta vaihtelevat näissä satunnaisesti.


title: Eksymä

text: Eksymän suuruus ja suunta vaihtelee aluksen kulkusuunnan mukaan. Eksymää pienennetään kiinnittämällä pehmeää rautaa olevia kappaleita kompassin läheisyyteen. Tätä kutsutaan eksymän kompensoimiseksi. Kompensoimisen jälkeen kompassiin jäänyt eksymä tarkastetaan kompassiradalla tai nykyään usein yksinkertaisemmin vertaamalla magneettikompassin näyttöä eri kulkusuunnilla hyrräkompassin näyttämään suuntaan. Todettu jäännöseksymä taulukoidaan ja laaditaan eksymäkäyrä käytettäväksi kompassisuuntien ja tosisuuntien määrittämistä varten.


title: Eksymä

text: Eksymän kompensoiminen ja eksymätaulukko on tehtävä jokaiselle aluksen magneettikompassille erikseen.


title: Eksymä

text: Eksymää "E" kompassisuunnan funktiona voidaan mallintaa kaavalla


title: Eksymä

text: Kaavan kertoimet "a-e" määritetään esimerkiksi pienimmän neliösumman menetelmällä havaintojoukon perusteella. Verraten pienelläkin havaintomäärällä on mahdollista tuottaa käytännön tarpeisiin riittävän tarkka eksymäkäyrä. Esimerkki: Yhdeksästä havainnosta


title: Eksymä

text: voidaan määrittää arvotNäiden pohjalta voidaan piirtää eksymäkäyrä.


title: Cook Islands News

text: Cook Islands News on Cookinsaarilla ilmestyvä sanomalehti. Sen päätoimittaja on Cameron Scott. Lehti julkaistaan kuusi kertaa viikossa. Cook Islands News oli vuoteen 1989 asti hallituksen omistama.


title: The Australian

text: The Australian on News Corp:in julkaisema australialainen sanomalehti. Se ilmestyy päivittäin kaikkialla maassa. Lehden julkaisu aloitettiin vuonna 1964.


title: The Australian

text: Lehden päätoimittaja on Chris Mitchell. Lehden arkilevikki on noin 130 000 ja viikonloppulevikki 295 000.


title: Allegheny (joki)

text: Alleghenyjoki (kirjoitetaan myös Allegany) on Ohiojoen tärkeä sivujoki, joka virtaa Yhdysvalloissa New Yorkin ja Pennsylvanian osavaltioissa. Se on 523 kilometriä pitkä. Alleghenyn laakso on Yhdysvaltojen tärkeintä fossiilisten polttoaineiden varantoaluetta: siellä on hiiltä, öljyä ja maakaasua.


title: Agostino Casaroli

text: Kardinaali Agostino Casaroli (24. marraskuuta 1914 – 9. kesäkuuta 1998) oli italialainen katolinen pappi ja Vatikaanin diplomaatti.


title: Agostino Casaroli

text: Casaroli syntyi Castel San Giovannissa, Piacenzan provinsissa, Italiassa. Hänet vihittiin papiksi vuonna 1937. Vuonna 1961 Casaroli tuli töihin Pyhän istuimen kardinaalivaltiosihteeriksi paavi Autuas Johannes XXIII:n hallintoaikana. Vuonna 1979 hänestä tuli paavi Johannes Paavali II:n Pyhän istuimen kardinaalivaltiosihteeristön pääkardinaali. Casaroli palveli elämänsä aikana neljän paavin – Autuas Johannes XXIII:n, Paavali VI:n, Johannes Paavali I:n ja Johannes Paavali II:n – hallintoaikana.


title: Agostino Casaroli

text: Casaroli avasi vuonna 1975 Helsingin Finlandia-talossa Etykin huippukokouksen päätösvaiheen, jonka puheenjohtajana hän toimi.


title: Agostino Casaroli

text: Casaroli kuoli vaikean sairauteen vuonna 1998.


title: The Mercury (Australia)

text: The Mercury on Tasmaniassa, Australiassa päivittäin julkaistava sanomalehti. Sen sunnuntaipainosta kutsutaan "The Sunday Tasmanianiksi".


title: The Mercury (Australia)

text: John Davies perusti The Mercuryn vuonna 1854. Siihen aikaan se ilmestyi kahdesti viikossa ja oli nimeltään "Hobarton Mercury". Vuonna 1988 lehti myytiin News Corporationille.


title: The Mercury (Australia)

text: The Mercuryn arkilevikki on 48 630 ja lauantailevikki 63 550. The Sunday Tasmanianin levikki on 60 720.


title: Mezmerize

text: Mezmerize on System of a Downin neljäs albumi ja ensimmäinen osa Mezmerize/Hypnotize-kaksoisalbumista. Mezmerize julkaistiin 17. toukokuuta 2005, puoli vuotta ennen Hypnotizea.


title: Mezmerize

text: Musiikkilehti Sue valitsi vuonna 2005 "Mezmerizen" Suomessa sekä vuoden parhaaksi ulkomaiseksi albumiksi että vuoden metallialbumiksi. Albumi nousi Suomen virallisen listan sijalle 2.


title: Mezmerize

text: Albumia on myyty koko maailmassa yli neljä miljoonaa kappaletta.


title: Mezmerize

text: Kappaleista B.Y.O.B. ja Question! julkaistiin singlet. Niistä ensin mainittu toi yhtyeelle Grammy-palkinnon parhaasta hard rock -esityksestä vuonna 2006.


title: The Mercury

text: The Mercury on:


title: Lake Placid

text: Lake Placid on 2 639 (vuonna 2000) asukkaan kylä Adirondack-vuorilla New Yorkin osavaltiossa Yhdysvaltain koillisosassa. Siellä on pidetty talviolympialaiset kahdesti, 1932 ja 1980. Siellä on pidetty myös muita suuria talviurheilukisoja, ja monet urheilijat käyttävät kylää harjoituspaikkanaan. Siellä harjoittelevat niin mäkihyppääjät kuin jääkiekkoilijatkin.


title: Lake Placid

text: Kylä on saanut nimensä siitä, että se sijaitsee Placid-järven eteläpäässä.


title: Catherine Ndereba

text: Catherine Ndereba (s. 21. heinäkuuta 1972 Nairobi, Kenia) on kenialainen kestävyysjuoksija, joka keskittyy maratonille.


title: Catherine Ndereba

text: Ndereba on kotoisin suurperheestä, hänellä on seitsemän sisarusta. Hän olisi halunnut osallistua vuosien 1996 ja 2000 olympialaisiin, mutta kisamatkat kariutuivat erimielisyyksiin Kenian urheiluliiton kanssa. Vuonna 2000 hän otti ensimmäiset voittonsa suurista maratonkilpailuista voittamalla Bostonin ja Chicagon maratonit. Hän voitti samat juoksut myös seuraavana vuonna. Chicagossa hän juoksi uuden maailmanennätyksen 2.18.47. Se oli ensimmäinen kerta, kun naisjuoksija alitti 2.19:n haamurajan.


title: Catherine Ndereba

text: Vuonna 2003 Ndereba voitti Sapporon puolimaratonin ja MM-kisojen maratonin kultamitalin. Seuraavana vuonna hän voitti Bostonin maratonin ja sijoittui Ateenan olympialaisissa toiseksi. 2005 hän voitti jälleen Bostonin maratonin. Samalla hänestä tuli ensimmäinen nainen, joka on voittanut juoksun neljään kertaan. Helsingin MM-kisoissa hän sijoittui hopealle, ja voitti maailmanmestaruuden 2007.


title: Catherine Ndereba

text: Toisen olympiahopeansa Ndereba voitti maratonilla Pekingissä 2008. Yhtenä suosikeista kisaan lähtenyt Ndereba näytti pitkään jopa jäävän kauaksi kärjestä. Puolimatkassa hän oli vasta 26. ja tämän jälkeen jäi hetkeksi pääryhmästä jälkeen. Ndereba kiristi kuitenkin loppua kohden ja loppukirissä kukisti Kiinan Zhou Chunxiu taistelussa hopeamitalista.


title: Expressen

text: Expressen on ruotsalainen iltapäivälehti. Sen perustivat Albert Bonnier nuorempi, Ivar Harrie ja Carl-Adam Nycop vuonna 1944. Lehden ensimmäinen numero ilmestyi samana vuonna, 16. marraskuuta. Lehden linja on sen mukaan "sitoutumaton liberaali". Sen omistaa Bonnier.


title: Expressen

text: Yrityskauppojen vuoksi "Expressenistä" julkaistaan Göteborgissa "GT"-nimistä sisarjulkaisua (ent. "Göteborgs-Tidningen") ja Malmössä "Kvällsposten"-nimistä. Näiden sisällöstä nuo puolet on samaa.


title: Expressen

text: Varsinkin 1970-luvulla "Expressen" tarkasteli kriittisesti Suomen puolueettomuuspolitiikan ja suomalaisen demokratian kannalta arveluttavina pitämiään ilmiöitä, mm. presidentti Urho Kekkosen sisäpoliittista vallankäyttöä. Se nosti näkyvästi esille myös ns. "Vankileirien saariston" tapauksen vuonna 1974. Nämä artikkelit herättivät huomiota ulkomaita myöten ja herättivät kohua Suomessa.


title: Expressen

text: Nykyään "Expressen" on Ruotsin kolmanneksi suurin sanomalehti levikiltään, joka on arkipäivisin 339 400. Lehden sunnuntainumeron levikki on 462 100.


title: Expressen

text:
Vuonna 2013 'Researchgruppen'-niminen ryhmä keräsi 29 miljoonaa nettikommenttia Disqus-palvelusta, jota käytetään yleisesti erilaisten sivustojen lukijakommentointiin, ja onnistui murtamaan noin 6 000 MD5-salattua sähköpostiosoitetta. Researchgruppen luovutti tiedot "Expressenille", joka paljasti useita nimettömiä rasistisia kommentoijia verkkosivustoilla.
Paljastukset johtivat ainakin usean Ruotsidemokraattien jäsenen eroon.
Lehden toimittajat, Researchgruppen ja "Expressen" saivat paljastuksista tutkivan journalismin Guldspaden-palkinnon.


title: Expressen

text: Lokakuussa 2014 Afroruotsalaisten valtakunnanjärjestö vaati päätoimittaja Thomas Mattssonin eroa lehdessä julkaistujen kolumnisti Ulf Nilssonin väitetysti toistuvasti rasististen kolumnien vuoksi.


title: Heikki Lund

text: Heikki Lund (s. 16. joulukuuta 1953) on suomalainen näyttelijä, näytelmäkirjailija ja muusikko. Lund on näytellyt lukuisissa teatterituotannoissa ja TV-sarjoissa, mm. Salatut elämät, Big Bang, Mustan kissan kuja. Lund toimii Keski-Uudellamaalla toimivan ammattiteatterin, KUTin johtajana ja Tuusulan Krapin kesäteatterin tuottajana. Hän on kirjoittanut useita Suomen kulttuurihistoriasta ja taiteen Kultakauden merkkihenkilöistä kertovia näytelmiä. Muun muassa Jean Sibeliuksen ja Eino Leinon kohtaamisesta kertova näytelmä "Yksi laulu yli muiden" on ollut ohjelmistossa jo 13 vuotta. Vanhustenhoidon ankeasta arjesta kertova komedia "Harmaat pantterit" on huippusuosittu. Sitä esitetään jatkuvasti eri puolilla maata. Lund on myös julkaissut useita lähinnä runoteksteihin säveltämiään äänilevyjä.


title: Kabul Weekly

text: Kabul Weekly oli afganistanilainen sanomalehti, joka ilmestyi Kabulissa. Se perustettiin vuonna 1991, mutta julkaisu jouduttiin lopettamaan vuonna 1994. Lehti alkoi taas ilmestyä Taliban-hallinnon kaaduttua. Kabul Weekly ilmestyi joka keskiviikko, ja se julkaisi uutisia englanniksi, dariksi ja paštuksi. Lehden levikki oli noin 10 000, ja se oli maan merkittävin sanomalehti, jota luettiin niin Kabulissa kuin maaseudullakin.


title: Kabul Weekly

text: Kabul Weekly oli poliittisesti ja taloudellisesti riippumaton eturyhmistä, mutta se kaatui ilmoitustulojen romahtamiseen. Suuret ilmoittajat tukivat vuoden 2009 vaaleissa Hamid Karzaita, jojon kohdistuvaa kritiikkiä lehti oli julkaissut.


title: Kabul Weekly

text: Tammikuussa 2011 lehden etusivulle ilmestyi tieto, että lehti lakkaa ilmestymästä: "Koska tämä on kolumni, haluan kertoa etusivulla päätöksestäni lakkauttaa Kabul Weekly. Faheem Dashty, 30. tammikuuta 2011".


title: Kabul Weekly

text: Lehden viimeinen numero ilmestyi kuitenkin keskiviikkona 2. maaliskuuta 2011.


title: Okinawan taistelu

text: Okinawan taistelu oli Japanin ja Yhdysvaltain joukkojen välinen taistelu Okinawan saaren hallinnasta toisessa maailmansodassa. Saarella käytiin Tyynenmeren sodan viimeinen saaritaistelu ja samalla suurin maihinnousutaistelu. Okinawa oli Tyynenmeren sodan verisin taistelu. Tähän vaikutti ensisijaisesti se että suuri osa Okinawan väestöstä taisteli japanilaisten sotilaiden rinnalla ja väestöä käytettiin myös ihmiskilpinä. Tämän lisäksi jatkuva tykkituli ja valtavat tappiot saivat yhdysvaltalaisissa aikaan sotapsykoosia ja heikkoa taistelutahtoa. Keisarillisen Japanin laivasto menetti taistelussa myös ylpeytensä, taistelulaiva Yamaton.


title: Okinawan taistelu

text: Vaikka Japanin tappio oli jo vuoden 1945 alkuun mennessä varmistunut, pelättiin Japanin jatkavan taistelua vielä useita vuosia. Tyynellämerellä kärsimistään takaiskuista huolimatta sillä oli tiukka ote Kaakkois-Aasiasta ja se oli vuonna 1944 Kiinassa saavuttanut jopa sotilaallisia voittoja. Japanilaiset harkitsivat omien saartensa evakuoimista ja sodan jatkamista Korean, Mantšurian ja Kiinan tukikohdista. Idästä edenneet yhdysvaltalaiset saavuttivat Iwo Jiman maaliskuussa 1945 ja sitä seuraava kohde oli Japanin eteläisin saaristo, Riukiusaaret Formosan ja Kyushun puolivälissä. Suurimmasta saaresta Okinawasta olisi tullut liittoutuneille ponnahduslauta, josta olisi voitu jatkaa itse Japanin pääsaarille.


title: Okinawan taistelu

text: Yhdysvaltain sodanjohdon antama peitenimi Okinawan maihinnousulle oli operaatio Jäävuori. Amiraali Nimitzin komentamalla Yhdysvaltain 5. laivastolla oli tärkeä rooli kuljettaa noin 180 000 Yhdysvaltain 10. armeijan sotilasta. Yhdysvaltalaisten tueksi tulivat neljä Britannian kuninkaallisen laivaston lentotukialusta ja yksi taistelulaiva. Ilmaherruudestaan huolimatta yhdysvaltalaiset pelkäsivät japanilaisten jatkuvia ilmahyökkäyksiä. Sekä Formosa ja Kyushu olivat edelleen Japanin hallinnassa ja japanilaiset turvautuivat yhä enemmän kamikaze-hyökkäyksiin.


title: Okinawan taistelu

text: Okinawaa puolusti 120 000 Japanin 32. armeijan sotilasta ja saaren väestö oli peloteltu epätoivoisiin tekoihin. He uskoivat, että on parempi tehdä itsemurha kuin alistua yhdysvaltalaisten valtaan.


title: Okinawan taistelu

text: Operaatio alkoi 1. huhtikuuta Kyushun ja Formosan lentotukikohtiin tehdyillä iskuilla, joiden tarkoituksena oli estää laivastoa uhkaavat ilmahyökkäykset. Silti japanilaiset saivat satoja kamikazelentäjiä ilmaan. Ne vahingoittivat pahoin muun muassa "USS Franklinia", joka oli pakko hinata pois. Brittien teräskantiset laivat kestivät hyökkäyksiä paremmin kuin yhdysvaltalaisten puukantiset. Näistä tapahtumista huolimatta saattoalukset aloittivat hyökkäystä edeltävän sulkutulen. Keraman saareen tehtiin ankkuripaikka hyökkäävälle laivastolle. Saarelta liittoutuneet löysivät 350 itsemurhavenettä, jotka oli pakattu täyteen räjähteitä. Nämä veneet oli tarkoitettu hyökkäävää laivastoa vastaan, mutta niiden kaappaaminen poisti ison uhan liittoutuneiden laivoilta.


title: Okinawan taistelu

text: Samana päivänä aloitettiin maihinnousut Okinawalle. Harhautushyökkäys tehtiin kaakkoisrannalle, minne japanilaiset keskittivät suuremman voimansa. Todellinen maihinnousu tehtiin Hagusin länsirannalle. Se ei kohdannut vastarintaa, sillä japanilaiset aikoivat puolustautua vasta sisämaassa. Kun yhdysvaltalaiset rakensivat sillanpääasemansa, japanilaiset lähettivät yli 350 itsemurhalentäjää. Yhdysvaltain laivasto menetti kaksi hävittäjää ja muutaman pienemmän aluksen, mutta iski takaisin hyökkäämällä kohti "Yamatoa". Neljän tunnin ilmapommituksen jälkeen taistelulaiva upposi ja samalla tuhoutui neljä hävittäjää ja yksi risteilijä. Isku teki lopun keisarillisen Japanin laivastosta.


title: Okinawan taistelu

text: Kun yhdysvaltalaiset etenivät syvemmälle sisämaahan, he törmäsivät ns. Machinato-linjaan, joka oli valtaisa kallioon koverrettu bunkkerien ketju. Niiden tuhoaminen oli hidasta ja veristä. Machinato-linja murrettiin 24. huhtikuuta mennessä, mutta pian sen jälkeen yhdysvaltalaiset kohtasivat Shurin linnan, jonka alla oli tunnelien sokkelo. Se vallattiin 28. huhtikuuta sivustahyökkäyksillä ja lopullisesti saaren vastarinta oli murskattu 21. kesäkuuta, vaikka saaren pääkaupunki oli vallattu jo 27. toukokuuta. Koko ajan yhdysvaltalaiset saivat vastaansa jatkuvia itsemurhahyökkäyksiä, mikä kulutti Japanin ilmavoimia, mutta tuhosi myös 21 Yhdysvaltain laivaston alusta.


title: Okinawan taistelu

text: Vähintään 110 000 japanilaista miestä sai surmansa, mahdollisesti 20 000 lisää, sillä yhdysvaltalaiset hautasivat heidät elävinä luoliin pitäessään sitä oman hengen vangitsemisyrityksissä vaarantamista parempana vaihtoehtona. Yhdysvaltalaisten tappiot olivat noin 13 000 kaatununutta. Arviolta 42 000–150 000 okinawalaista siviiliä kuoli.


title: Okinawan taistelu

text: Okinawa oli tärkeä voitto liittoutuneille, ja Japani oli tuhonnut taistelussa omat meri- ja ilmavoimansa. Yhdysvaltain ilmahyökkäykset Japaniin lisääntyivät saaren valtauksen jälkeen. Taistelu kuitenkin osoitti, kuinka epätoivoisesti japanilaiset puolustivat kotimaataan. Tämä sai yhdysvaltalaiset turvautumaan ydinaseeseen sodan lopettamiseksi. He järkeilivät, kuinka valtavat tappiot tulisivat, jos Japaniin tehtäisiin maihinnousu. Niihin tuhoihin verrattuna atomipommin teho olisi pieni. Kahden atomipommin pudottaminen näin ollen lopetti sodan Tyynellämerellä ilman hyökkäystä Japaniin.


title: Nederlands Dagblad

text: Nederlands Dagblad on alankomaalainen sanomalehti, jonka päivittäinen levikki on noin 30 000. Vastarintaliike perusti lehden alun perin vuonna 1944 nimellä "Reformatie-stemmen" (Reformaation ääniä). Sodan jälkeen lehden nimeksi vaihdettiin "Gereformeerd gezinsblad". Nykyisellä nimellään se on toiminut vuodesta 1967 lähtien. Lehdellä on ollut läheinen yhteys Gereformeerd Politiek Verbond -puolueeseen. Viime vuosina se on laajentanut aihepiiriään, mutta säilyttänyt kristillisen näkökulman.


title: Bonnier

text: Bonnier AB on Bonnierin suvun omistuksessa oleva yksityinen ruotsalainen mediayhtiö.


title: Bonnier

text: Yhtiön perusti saksanjuutalaiseen sukuun kuulunut liikemies Gerhard Bonnier (s. "Gutkind Hirschels") vuonna 1804 Kööpenhaminassa Tanskassa, jolloin Bonnier julkaisi ensimmäisen kirjansa, "Underfulde og sandfærdige kriminalhistorier". Gerhard Bonnierin poika muutti myöhemmin Ruotsiin, jolloin Bonnierista kehittyi ruotsalainen yhtiö. Yhtiön pääkonttori sijaitsee Tukholmassa. Bonnier on Pohjoismaiden toiseksi suurin viestintäyhtiö. Sen liikevaihto vuonna 2004 oli 2 169 miljoonaa euroa.


title: Bonnier

text: Bonnierilla on toimintaa sanomalehti-, kustannus- ja televisioalalla. Sen tytäryhtiön Marieberg Internationalin omistuksessa ovat muun muassa MTV, TV4-gruppen, "Expressen" ja "Dagens Nyheter". Bonnierin Suomessa nykyään julkaistavia lehtiä ovat "Digikuva", "Tieteen Kuvalehti Historia", "KotiMikro", "Kunto Plus", "National Geographic Suomi", "Tee Itse" ja "Tieteen Kuvalehti".


title: Bonnier

text: Bonnier omistaa Suomessa merkittävän määrän kustantamoja: suomalaisen kustannusyhtiön Tammen, huhtikuussa 2011 Sanomalta ostetun Suomen suurimman kirjankustannusyhtiön WSOY:n, tieto- ja lastenkirjallisuuteen keskittyvän Readme.fi-kustantamon, jonka se osti vuonna 2008, Johnny Knigan ja kesällä 2018 ostetun Kosmos-kustantamon.


title: Bonnier

text: Stockmann myi Akateemisen Kirjakaupan Bonnierille 1. lokakuuta 2015.


title: Bonnier

text: Heinäkuussa 2018 julkaistiin tieto, että Telia ostaa Bonnierilta Bonnier Broadcastingin, joka omistaa MTV Oy:n, Mediahubin, C Moren ja ruotsalaisen TV4 AB:n. Kauppa vaatii toteutuakseen kilpailuviranomaisten hyväksynnän.


title: Bonnier

text: Bonnier Publications Oy on kustannustalo, joka julkaisee erikoisaikakauslehtiä sekä elämäntapalehtiä. Yritys kuuluu kaikissa Pohjoismaissa toimivaan Bonnier Publications-konserniin ja sitä kautta kansainväliseen Bonnier-konserniin. Yrityksen julkaisemiin aikakauslehtiin kuuluvat "Tieteen Kuvalehti", "Tieteen Kuvalehti Historia", "National Geographic Suomi", "Kunto Plus", "KotiMikro", "Digikuva" ja "Tee Itse".


title: Bonnier

text: Bonnierin julkaisema "Evita"-lehti ilmestyi viimeisen kerran elokuussa 2013. Helmikuussa 2014 Bonnier myi "Olivian", "Divaanin" ja "Costumen" Aller Medialle.


title: Bonnier

text: Nordic Broadcasting Oy oli ruotsalaisen mediayhtiö Bonnierin omistama yritys, joka omisti suomalaisen MTV:n ja ruotsalaisen TV4-gruppenin.


title: Bonnier

text: Nordic Broadcasting perustettiin Bonnierin ja Proventuksen yhteisyrityksenä, mutta vuonna 2007 Bonnier osti Nordic Broadcastingista Proventuksen osuuden. Nordic Broadcasting sulautui MTV Oy:hyn 31. joulukuuta 2013.


title: Shekulli

text: Shekulli (albaniaksi "vuosisata") on albanialainen sanomalehti. Se julkaistaan päivittäin Tiranassa. Lehden julkaisu aloitettiin syyskuussa 1997 ja sen nykyinen levikki on noin 24 000. Shekullista on julkaistu myös online-versiota toukokuusta 1999 lähtien.


title: El Khabar

text: El Khabar on Algeriassa päivittäin ilmestyvä arabiankielinen sanomalehti. Sen julkaisu aloitettiin marraskuussa 1990. Lehden nykyinen levikki on lähes 400 000.


title: Gregorius IX

text: Gregorius IX (oikea nimi: Ugolino di Conti, noin 1145–1241) oli paavina 19. maaliskuuta 1227 – 22. elokuuta 1241. Hän seurasi tarkkaan edeltäjänsä Honorius III:n ja enonsa Innocentius III:n luomaa perinnettä paavin ylivallan pönkittämisessä. Hän muistutti enoansa myös siinä, että molemmilla oli lainopillinen koulutus ja diplomaattista kokemusta.


title: Gregorius IX

text: Gregorius kävi edeltäjänsä tavoin Sisilian ja Saksan hallitsijan Fredrik II:n kimppuun, julisti tämän harhaoppiseksi ja oli jo aikeissa julistaa sodan, kun paavin kuolema keskeytti vihamielisyydet. Innocentius IV jatkoi Frederikin vainoamista. Gregorius oli kuollessaan varsin iäkäs, noin 95-vuotias.


title: Matt Stone

text: Matthew Richard ”Matt” Stone (s. 26. toukokuuta 1971) on yhdysvaltalainen animaattori, elokuvaohjaaja, käsikirjoittaja, näyttelijä ja ääninäyttelijä. Stone loi Trey Parkerin kanssa animoidun televisiosarjan "South Park".


title: Matt Stone

text: Stone syntyi Houstonissa Texasissa. Hänen vanhempansa ovat Whitney Stone ja Sheila Lois Belasco. Etniseltä taustaltaan Stone on juutalainen, mutta hän ei ole hengellinen, vaan pitää itseään ateistina. Hän varttui Denverin esikaupungissa Littletonissa Coloradossa. Hän kävi Heritage High Schoolia. Hän suoritti matematiikan ja graafikon tutkinnon Coloradon yliopistossa Boulderissa. Vuonna 1993 tehty "Cannibal! The Musical" oli Stonen ja Parkerin ensimmäinen menestyselokuva. "South Park" alkoi Comedy Central -kanavalla vuonna 1997.


title: Matt Stone

text: Maaliskuussa 2011 tuli ensi-iltaan "South Parkin" tekijätiimin musikaali "The Book of Mormon".


title: Diari d'Andorra

text: Diari d'Andorra on Andorrassa julkaistava katalaaninkielinen sanomalehti. Se ilmestyy päivittäin. Lehden levikki on noin 3 000 (2002).


title: Synnøve Eriksen

text: Synnøve Eriksen (s. 1963) on Oslossa asuva norjalainen romaanikirjailija. Hän on kirjoittanut 20-osaisen kirjasarjan nimeltä "Bergfoss", jonka Bladkompaniet-kustantamo on julkaissut. Bergfoss-sarjan ensimmäinen kirja on nimeltään "Første møte" ("Ensimmäinen kohtaaminen").


title: Léo (jalkapalloilija)

text: Leonardo Lourenço Bastos, pelaajanimeltään Léo (s. 6. heinäkuuta 1975) on brasilialainen jalkapalloilija, joka edustaa portugalilaista SL Benficaa. Léon pelipaikka on laitapuolustaja.


title: Léo (jalkapalloilija)

text: 169 senttimetriä pitkä Léo aloitti ammattilaisuransa Americanossa vuonna 1996, ja seuraavana vuonna hän siirtyi União São Joãoon. Parin União-kauden jälkeen Léo muutti SE Palmeirasin riveihin, mutta silloinen valmentaja Luiz Felipe Scolari antoi hänelle potkut ennen kuin hän oli ehtinyt pelata seurassa yhtään ottelua. Santos FC hankki Léon vuonna 2000. Hän pelasi seurassa yli 200 ottelua ja voitti kaksi Brasilian mestaruutta, kunnes siirtyi Benficaan vuonna 2005.


title: Léo (jalkapalloilija)

text: Brasilian maajoukkueessa Léo on pelannut kahdeksan ottelua.


title: Koukkuniemen vanhainkoti

text: Koukkuniemen vanhainkoti on Tampereella Lapinniemen kaupunginosassa sijaitseva Pohjoismaiden suurin vanhainkoti. Siellä toimii yhteensä 35 osastoa, joista neljä on dementiaosastoja. Kullakin osastolla on 19–43 asukasta. Vanhainkoti tarjoaa tamperelaisille vanhuksille lyhyt- ja pitkäaikaishoitoa sekä päiväkeskustoimintaa. Asukaspaikkoja hoito- ja hoivaosastoilla on 997. Henkilökuntaa Koukkuniemen vanhainkodissa on 436.


title: Koukkuniemen vanhainkoti

text: Toukokuussa 2010 julkistettiin Tampereen kaupungin laaja suunnitelma vanhainkodin kehittämiseksi peruskorjauksin ja uudisrakennuksin. Aikomuksena on tehdä Koukkuniemen vanhainkodista vuoteen 2020 mennessä kokonainen ”vanhusten kaupunki”, jonne sijoitettaisiin 1 200 vanhusta. Rakentamisen suunnitellaan etenevän sitä mukaa, kun kaupungilla on siihen varaa; kokonaiskustannuksiksi arvioitiin noin sata miljoonaa euroa.


title: Koukkuniemen vanhainkoti

text:
Koukkuniemen vanhainkoti rakennettiin Näsijärven rantaan tukkukauppias Gustaf Fredrik Ahlgrenin testamentin (150 000 mk) turvin. Rakennustyöt kestivät vuoden ja vihkiäisiä vietettiin 1. marraskuuta 1886. Valmistuessaan Koukkuniemi käsitti päärakennuksen, sairashuoneen ja talousrakennuksen (konttori, keittiö ja ruokasali) sekä ulkorakennuksen (makasiini, talli, navetta sekä saunarakennus). Alkuaan Koukkuniemi toimi vaivaistalona, jossa asukkaina olivat holhousta tarvitsevat lapset, aikuiset sekä vanhukset. Vuonna 1893 rakennettiin lastenkoti, vuonna 1902 mielisairaala sekä työlaitos vuonna 1906.
Vuonna 2006 hoitaja Laila Koskela teki hoitajien riittämättömästä määrästä valituksen, jonka seurauksena Koukkuniemen vanhainkoti sai Länsi-Suomen lääninhallitukselta huomautuksen 30. maaliskuuta 2006. Vanhainkoti velvoitettiin perustamaan 1. helmikuuta 2007 mennessä 103 uutta hoitajan tointa ja näin nostamaan hoidontasoa Sosiaali- ja terveysministeriön sekä Kuntaliiton antamien laatusuositusten mukaisesti tyydyttäväksi.
Stakes julkaisi raportin vanhainkodin tilanteesta 2008. Hoitajien lisäyksen myötä psyykenlääkkeiden ja unilääkkeiden käyttö vanhainkodissa puolittui.


title: Koukkuniemen vanhainkoti

text: Sairaala, Koivula, Havula, Lehtelä, Iltala, Urpula, Jukola, Varpula, Hallintorakennus, Ravintokeskus


title: Buenos Aires Herald

text: Buenos Aires Herald on Buenos Airesissa, Argentiinassa päivittäin ilmestyvä sanomalehti. Sen uutiset ovat englannin kielellä. Skotlantilaissyntyinen William Cathcart perusti lehden vuonna 1876. Lehti ilmestyi alun perin kerran viikossa.


title: Samuli Nordberg

text: Samuli Nordberg (s. 15. tammikuuta 1976 Porvoon mlk) on suomalainen koreografi, tanssija, ohjaaja ja näyttelijä. Nordberg on valmistunut Tanssitaiteen kandidaatiksi, sekä Koreografian maisteriksi Teatterikorkeakoulusta. Hän on Taideosuuskunta Tsuumin perustajajäsen ja toimi Tanssiteatteri Tsuumin taiteellisena johtajana 2007–2010.


title: Samuli Nordberg

text: Nordberg valittiin 2014 Nätyn teatterityön yliopistonlehtoriksi Tampereen yliopistoon aiheena liike ja tanssi.


title: Samuli Nordberg

text: Nordberg on tullut tunnetuksi mm. saippuasarjan "Salatut elämät" kautta, jossa hän näytteli Daniel Ojalaa. Nordberg liittyi sarjan kuvauksiin vuonna 2001 ja oli mukana vakituisesti vuoteen 2003 asti, jonka jälkeen hän palasi vielä muutaman jakson ajaksi vuonna 2004. Ruudussa hän näkyi vuosina 2002–2004 sekä 2005.


title: Juha Jokela

text: Juha Petteri Jokela (s. 7. tammikuuta 1970 Tampere) on suomalainen teatteriohjaaja, näytelmäkirjailija ja käsikirjoittaja. Jokela sai jo tunnustusta televisiosarjoistaan, mutta Mobile Horror Teatteri Jurkkaan nosti Jokelan käsikirjoittajana julkisuuteen. Jokelan tehdessä uuden televisiosarjan tai näytelmän verrataan sitä usein Mobile Horroriin.


title: Juha Jokela

text: Jokela pääsi ylioppilaaksi 1989 Tampereen lyseon lukiosta, harjoitti yleisen kirjallisuustieteen ja teatteritieteen opintoja Helsingin yliopistossa 1990–1994 ja on ollut ohjaajaopiskelijana Teatterikorkeakoulussa 1994 eteenpäin.


title: Juha Jokela

text: Jokela on naimisissa näyttelijä Mari Lehtosen kanssa.


title: Schibsted

text: Schibsted on norjalainen, Norjan suurin ja Pohjoismaiden kolmanneksi suurin viestintäyhtiö. Sen pääkonttori sijaitsee Oslossa. Yhtiön liikevaihto vuonna 2011 oli 14 378 miljoonaa Norjan kruunua (noin 2 031 miljoonaa euroa).


title: Schibsted

text: Schibsted omistaa Norjan suurimman sanomalehden Verdens Gangin. Myös koko Pohjoismaiden suurin iltapäivälehti, Aftonbladet, on yhtiön hallussa.


title: Schibsted

text: Syyskuussa 2018 ilmoitettiin, että Schibsted jakautuu kahdeksi yhtiöksi: Schibstediksi ja MPI:ksi.


title: Schibsted

text: Christian Schibsted perusti yrityksen vuonna 1839 ja aloitti ensimmäisenä Christiania Adresseblad lehden julkaisun 1885. Aftenpostenin julkaisu aloitettiin vuonna 1860 ja vuonna 1901 sillä oli Norjan laajin levikki, 13 730kpl.


title: Schibsted

text: Schibsted on laajentunut yritysostoilla, yritys osti Verdens Gang (VG) -lehden vuonna 1966, Trömso -paikallislehden sekä valokuviin keskittyneen Laboratorie Service AS -yrityksen vuonna 1988. Ruotsissa yritys on ostanut Aftonbladetin vuonna 1996 ja Svenka Dagbladetin vuonna 1998.


title: Schibsted

text: Schibsted oli vuoteen 1989 asti perheyritys, jolloin muodostettiin osakeyhtiö Schibsted A/S ja yritys listautui Oslon pörssiin heinäkuussa 1992. Samassa yhteydessä muodostetut tytäryhtiöt Aftenposten ja VG listautuivat pian tämän jälkeen.


title: Schibsted

text: Vuonna 1991 Schibsted perusti Norjan ensimmäisen mainosrahoitteisen antenni tv-kanavan: TV2.


title: Schibsted

text: Yritys aloitti sanomalehtiensa viemisen verkkoon vuonna 1995 ja vuonna 2000 se lanseerasi FINN.no ilmoituspalvelun. Vuonna 2005 lanseerattiin talouselämän uutisiin keskittyvä verkkopalvelu e24.se ja vuonna 2006 e24.no. Schibsted yritti menestyä myös hakukonepalveluissa kehittämällä Sesam-nimisen hakukoneen, joka julkaistiin Norjassa ja Ruotsissa. Palvelu saavutti suosiota Norjassa mutta se on lopetettiin molemmissa maissa vuonna 2009.


title: Schibsted

text: Lisäksi yritys julkaisee muun muassa ilmaislehteä 20 Minutes Ranskassa ja Espanjassa.


title: Schibsted

text: FINN.no on Norjan suosituin luokiteltujen ilmoitusten verkkopalvelu. Vuonna 2005 se oli Norjan seitsämänneksi suurin verkkosivusto ja sen markkinaosuus riippuen kategoriasta oli 90-95%.


title: Solomon Star

text: Solomon Star on salomonsaarelainen sanomalehti. Se ilmestyy päivittäin ja sen levikki on noin 5 000. Lehden kaikki uutiset ovat englannin kielellä.


title: Jonas Britschgi

text: Jonas Britschgi (s. 12. marraskuuta 1982 Maarianhamina) on suomalainen jalkapalloilija ja futsalpelaaja, joka edustaa Ykkösessä pelaavaa GrIFK:ta jalkapallossa ja Porvoon Akillesta futsalissa. Hänen pelipaikkansa on hyökkääjä.


title: Jonas Britschgi

text: Britschgi aloitti jalkapallon nykyisen futsalseuransa Porvoon Akilleksen riveissä. Britschgi on ollut Suomen futsalmaajoukkueen pelaaja. Britschgi on pelannut 11 ottelua Veikkausliigassa.


title: Matangi Tonga

text: Matangi Tonga on tongalainen kuukausittain ilmestyvä lehti, jota julkaisee Vava'u Press Ltd. Lehden julkaisu aloitettiin syksyllä 1986. Sen nykyinen päätoimittaja on Pesi Fonua. Lehden uutiset ovat englannin kielellä.


title: K. A. Applegate

text: Katherine Alice Applegate (s. 19. heinäkuuta 1956 Michigan, Yhdysvallat) on yhdysvaltalainen kirjailija, joka on kirjoittanut muun muassa kirjasarjoja Animorphs, Remnants ja Everworld.


title: K. A. Applegate

text: Applegaten perheeseen kuuluvat aviomies, Kiinasta vuonna 2003 adoptoitu tytär Julia ja poika Jake. Vaikka Animorphs-kirjoissa esiintyykin Jake-niminen henkilö, Applegate sanoo, ettei tätä ole nimetty hänen poikansa mukaan.


title: Verdens Gang

text: Verdens Gang eli VG on Norjan suurin sanomalehti, noin 262 000 kappaleen levikillään. Se ilmestyy päivittäin, tabloid-koossa. Päätoimittajana toimii Torry Pedersen ja pääkonttori sijaitsee Oslossa. Sanomalehti perustettiin vuonna 1945, ja sen ensimmäinen numero ilmestyi 23. kesäkuuta 1945. Lehden omistaa norjalainen mediakonserni Schibsted.


title: Branko Strupar

text: Branko Strupar (s. 9. helmikuuta 1970 Zagreb, Kroatia) on entinen belgialais-kroatialanen jalkapalloilija. Vuonna 2004 uransa päättäneen Struparin pelipaikka oli hyökkääjä. Vaikka hän on etniseltä alkuperältään kroaatti ja syntynyt Kroatiassa, hän edusti maajoukkuetasolla Belgiaa, jossa myös pelasi parhaat vuotensa.


title: Branko Strupar

text: 190 senttimetriä pitkä Strupar aloitti uransa NK Zagrebissa kaudella 1989/1990. Hän edusti seuraa kauteen 1994/1995 asti, jolloin hän siirtyi Racing Genkiin Belgiaan. Hän pelasi Genkissä ensin viisi kautta, jonka jälkeen teki lyhyen visiitin Englantiin Derby Countyyn. Derbystä Strupar palasi lyhyeksi ajaksi takaisin Genkiin, josta pian taas Derbyyn. Hän pelasi Englannissa vielä kolme kautta, kunnes siirtyi saksalaiseen LR Ahleniin, ja sieltä vielä muutamaksi kuukaudeksi Dinamo Zagrebiin, jossa hän päätti uransa. Seurajoukkueuran parhaita saavutuksia olivat Belgian mestaruus vuodelta 1999 ja Kroatian Cupin voitto vuodelta 2004. Kerran Belgian liigan maalikuninkuudenkin (vuonna 1998) voittanut Strupar valittiin Belgian parhaaksi jalkapalloilijaksi mestaruuskauden päätteeksi.


title: Branko Strupar

text: Belgian maajoukkueessa Strupar debytoi vuoden 1999 elokuussa Suomea vastaan pelatussa ottelussa. Maajoukkueurallaan hän pelasi yhdessä arvoturnauksessa, EM-kisoissa 2000. Yhteensä hänelle kertyi 17 maaottelua ja seitsemän maaottelumaalia.


title: Afrikan yhtenäisyysjärjestö

text:
Afrikan yhtenäisyysjärjestö ( (OAU), , (OUA)) oli vuonna 1963 perustettu järjestö. Perustajina oli 34 Afrikan valtiota. Järjestön ensimmäisenä puheenjohtajana toimi Etiopian keisari Haile Selassie. Myöhemmin järjestöön liittyi vielä 19 valtiota. OAU:n päämaja sijaitsi Addis Abebassa, Etiopiassa. Järjestön tarkoitus oli lisätä yhtenäisyyttä ja solidaarisuutta Afrikan valtioiden välillä ja toimia maanosan yhteisenä äänitorvena. Se pyrki eroon siirtomaavallasta ja perusti komitean tukemaan Afrikan valtioiden itsenäisyyspyrkimyksiä.
Järjestössä oli 53 jäsenmaata 54 Afrikan valtiosta. Marokko erosi 12. marraskuuta vuonna 1984 koska OAU tunnusti Länsi-Saharan jäsenyyden. Vuonna 2002 Afrikan unioni korvasi OAU:n.


title: Boris Trajkovski

text: Boris Trajkovski (Борис Трајковски, 25. kesäkuuta 1956 – 26. helmikuuta 2004) oli Makedonian presidenttinä vuosina 1999-2004.


title: Boris Trajkovski

text: Trajkovski syntyi Murtinon kylässä lähellä Strumicaa metodistiperheeseen. Hän valmistui 1980 lakimieheksi Skopjen Pyhän Kyrilloksen ja Methodiuksen yliopistosta. Hän erikoistui kauppa- ja työlakiin ja vieraili Yhdysvalloissa, jossa hän opiskeli teologiaa tullakseen metodistisaarnaajaksi.


title: Boris Trajkovski

text: Hänet karkotettiin uskonnollisesta toiminnasta pikkukylään, jossa hän otti hoitaakseen romaniseurakunnan. 1980-luvun vapautumisen jälkeen hän palasi Skopjeen rakennusyhtiön lakiosaston johtoon. Makedonian julistauduttua itsenäiseksi Trajkovski liittyi VMRO-DPMNE-puolueeseen. Hän kehitti puolueensa yhteyksiä ulkomaille ja hänet nimitettiin varaulkoministeriksi 21. joulukuuta 1998. Maineestaan maltillisena reformistina Trajkovski valittiin VMRO-DPMNE:n presidenttiehdokkaaksi marraskuun 1999 vaaleihin. Hän voitti Tito Petkovskin 52 % – 45 % albaanivähemmistön äänien ansiosta. Vaalituloksen epäselvyyksien vuoksi hän pääsi presidentiksi vasta kuukauden myöhässä kun osalla alueista järjestettiin uusi vaali vilpin vuoksi.


title: Boris Trajkovski

text: Kansainvälisestikin arvostettu Trajkovski toi usein esille kristinuskon korostamaa rauhan ja yhteisymmärryksen sanomaa. Trajkovski pyrki myös usein osallistumaan Balkanin alueen eri rauhanpyrkimyksiin. Vuonna 2001 hänen johdollaan onnistuttiin neuvottelemaan rauha Makedonian hallituksen ja sitä vastaan taistelleiden albaanisissien välillä.


title: Boris Trajkovski

text: Trajkovski ja kahdeksan muuta matkustajaa menehtyivät helmikuussa 2004, kun heitä kuljettanut Beech 200 Super King Air -lentokone törmäsi huonossa säässä vuoreen Bosnia ja Hertsegovinan alueella. Onnettomuus johtui tutkimusten mukaan miehistön tekemästä virheestä.


title: Elcoteq

text: Elcoteq SE (OMXH: ELQAV) oli suomalainen kuluttajaelektroniikan tuotteiden ja komponenttien sopimusvalmistaja. Yritys meni konkurssiin vuonna 2011.


title: Elcoteq

text: Konsernin liikevaihto oli korkeimmillaan yli 4,3 miljardia euroa (2006), ja se työllisti enimmillään yli 19 000 henkilöä (2007). Elcoteqin osake oli listattu Helsingin pörssissä.


title: Elcoteq

text:
Elcoteq valmisti kuluttajaelektroniikkaa, kuten matkapuhelimia ja niiden lisälaitteita, digisovittimia ja taulutelevisioita, sekä verkkojärjestelmiä ja -moduuleja ja muita teollisia tuotteita.
Ylimääräisessä yhtiökokouksessa vuonna 2005 päätettiin, että yritysmuoto muunnettaisiin osakeyhtiöstä eurooppayhtiöksi (SE, "Societas Europaea"). Yhtiön toiminimi oli lokakuusta 2005 alkaen Elcoteq SE.


title: Elcoteq

text: Elcoteq siirsi kotipaikkansa tammikuussa 2008 Lohjalta Luxemburgiin.


title: Elcoteq

text: Heinäkuussa 2011 yhtiö haki Luxemburgin lain mukaista yrityssaneerausta kerrottuaan olevansa kykenemätön lyhentämään syndikaattilainaansa.


title: Elcoteq

text: Elcoteq raportoi kaksi strategista liiketoimintayksikköä segmentteinään:


title: Elcoteq

text:
Consumer Electronics
Consumer Electronics sisälsi matkapuhelimet ja langattomat puhelimet sekä niiden osat ja lisälaitteet, digisovittimet, taulutelevisiot, LED-valaistusratkaisut sekä muut kuluttajatuotteet.


title: Elcoteq

text:
System Solutions
System Solutions tarjosi palveluita tietoliikenneinfrastruktuuri- ja infrastruktuurituotemarkkinoiden asiakkaille.


title: Elcoteq

text:
Palveluverkosto
Elcoteqin palveluverkosto kattoi 14 maata Euroopassa, Aasiassa ja Amerikassa. Verkostoon kuului suuria sarjoja valmistavia volyymitehtaita, pienempien sarjojen valmistamiseen erikoistuneita yksiköitä sekä suunnittelu- ja tuotannollistamiskeskuksia.


title: Elcoteq

text: Yhtiön volyymitehtaat sijaitsivat seuraavissa edullisten kustannustason maissa: Unkarissa, Virossa, Kiinassa, Meksikossa, Intiassa ja Brasiliassa.


title: Elcoteq

text: Elcoteq rakensi pääosan tehtaistaan itse.


Elcoteq


title: Elcoteq

text:
1995
1996


title: Elcoteq

text:
1997
1998
1999


title: Elcoteq

text:
2000
2001
2002


title: Elcoteq

text:
2004
2005


title: Globus Aerostaticus

text: Kuumailmapallo (lat. "Globus Aerostaticus") on käytöstä poistunut tähtikuvio, joka sijaitsi Vesimiehen ja Kauriin välissä. Se esiintyi Boden Uranographiassa 1801 ja tähtikuvion keksi ranskalainen tähtitieteilijä Joseph Jérôme de Lalande. Samoin kuin monet muutkin de Lalanden tähtikuviot, Kuumailmapallokin jäi historiaan varsin nopeasti.


title: Metšetlinon piiri

text: Metšetlinon piiri (, ) on paikallinen itsehallintoalue Baškortostanin tasavallan koillisosassa Tšeljabinskin alueen rajalla. Piiriin kuuluu 12 maalaiskuntaa, ja sen hallintokeskus on Bolšeustjikinskojen kylä (Большеустьикинское). Metšetlinon piirin pinta-ala on 1 557 km². Vuonna 2002 piirin asukasluku oli noin 25 600 ja asukastiheys 16 asukasta/km². Suurimmat etniset ryhmät ovat baškiirit (58,4 %), tataarit (23,6 %) ja venäläiset (16,6 %). Piirin alueella virtaa Ai-joki.


title: Appenzell (kunta)

text: Appenzell on kunta Sveitsissä Appenzell Innerrhodenin kantonissa. Appenzellin kunnan keskustataajama on Appenzellin kylä, joka ulottuu Schwenden ja Rüten kuntien alueelle. Appenzellin kylä on Appenzell Innerrhodenin kantonin keskuspaikka.


title: Appenzell (kunta)

text: Appenzell sijaitsee noin 1 000 metrin korkeudessa Appenzellin Alppien alueella, Sitterjoen laaksossa.


title: Tampereen Isku-Volley

text: Rantaperkiön Isku on lentopalloseura Tampereelta, Suomesta. Seura keskittyy miesten huippulentopalloon ja edustusjoukkue pelaakin Lentopallon Mestaruusliigassa. Seura on pelannut nimillä Isku-Volley ja Rantaperkiön Isku. Kausi 2014–2015 oli Iskun 42. kausi valtakunnan korkeimmalla sarjatasolla.


title: Tampereen Isku-Volley

text: Rantaperkiön Isku perustettiin vuonna 1911.


title: Tampereen Isku-Volley

text: Isku pelasi ensimmäisen kautensa mestaruussarjassa vuonna 1962, kun vuoden 1961 Suomen-mestari Järvensivun Kisa luopui sarjapaikastaan Iskun hyväksi. Heti ensimmäisellä kaudellaan Isku voitti SM-hopeaa. Seuraavalla kaudella Isku voitti mestaruuden, mutta luopui samalla useiden muiden TUL:n seurojen kanssa sarjapaikastaan. Seuraavan kerran Isku nähtiin mestaruussarjassa kaudella 1965-1966.


title: Tampereen Isku-Volley

text: Tampereen Isku-Volley eriytettiin emoseurasta erilliseksi huippulentopalloseuraksi Vuonna 1990. Takaisin Rantaperkiön isku -nimelle seura siirtyi kaudella 2013–2014.


title: Tampereen Isku-Volley

text: Isku-Volley on lentopalloliigan kokenein seura. Sillä on takanaan yli neljäkymmentä kautta valtakunnan korkeimmalla sarjatasolla. Pelattuja pääsarjaotteluita on kertynyt yli 900, eniten Suomessa.


title: Tampereen Isku-Volley

text: Historiansa aikana joukkue on saavuttanut neljä SM-kultaa, seitsemän hopeaa ja kahdeksan pronssia. Suomen Cupin joukkue on voittanut neljästi ja kahdeksan kertaa saanut hopeaa. Seuralla on myös junioritoimintaa.


title: 1-butanoli

text: 1-butanoli on väritön orgaaninen yhdiste, joka kuuluu alkoholien aineryhmään. Siitä käytetään myös nimiä "n-butanoli", "n-butyylialkoholi", "propyylikarbinoli", "butan-1-oli" ja "butyylialkoholi".


title: 1-butanoli

text: 1-butanolin kemiallinen kaava on CHOH ja rakennekaava on CH(CH)CHOH. Sen leimahduspiste on 29 °C ja itsesyttymislämpötila 345 °C. 1-butanoli liukenee veteen ja asetoniin sekä erittäin hyvin etanoliin ja etyylieetteriin.


title: 1-butanoli

text: 1-butanolia käytetään yleisesti liuottimena sekä myös jäätymisenestoaineena polttoaineissa. 1-butanoli voi aiheuttaa ihon ärsytysoireita sekä imeytyä ihon kautta elimistöön. Nieltynä yhdiste aiheuttaa keskushermosto-oireita ja ruoansulatuskanavan ärsytystä. Höyrynä yhdiste voi aiheuttaa silmien ja hengitysteiden ärsytystä. 1-butanoli syövyttää joitakin kumeja ja muoveja.


title: 1-butanoli

text: Yhdistettä esiintyy kukkien tuoksuissa ja semiokemikaalina eliöiden viestinnässä.


title: 1-butanoli

text: 1-butanoli on eräs butanolin CHOH isomeerisistä muodoista.


title: Nerdee

text: Nerdee oli suomalainen popyhtye.


title: Nerdee

text: Yhtye Nerdee perustettiin alkuperäisjäsenten lukioaikana 1995. Alun perin nimi oli muodossa Nerds, joka tuli siitä, kun Annu Matilainen voitti pukeutumiskilpailun äitinsä vaatteissa; hän esitti nörttiä. Alkuperäiskokoonpanosta vain Matilainen jatkoi Nerdeessä yhtyeen lopettamiseen asti.


title: Nerdee

text: Jäsenet vaihtuivat, musiikistakin tuli rockimpaa ja yhtyeen nimeksi muutettiin Nerdie. Debyyttialbumi "All About You" julkaistiin vuonna 2000.


title: Nerdee

text: Parin vuoden hiljaiselon jälkeen yhtye uudistui taas: Jaakko Kämäräinen lähti ja nimeksi tuli Nerdee. Tällä kokoonpanolla Nerdee julkaisi "Diamond Station" -albumin. Se sisälsi muun muassa uuden version debyyttisinglestä ”Little Words” ja radiohitin "Broken Glass". Kappale ”Cold” oli "Levottomat 3" -elokuvan tunnuskappale, joten yhtye sai odotettua lisähuomiota.


title: Nerdee

text: Riikka Sipponen lähti ulkomaille opiskelemaan, joten "Walls Aroundilla", Nerdeen kolmannella albumilla, bassoa soittaa Luis Herrero.


title: Nerdee

text: Valtaosa kappaleista on Emily Handleyn ja Annu Matilaisen säveltämiä ja sanoittamia, mutta myös muut jäsenet ovat osallistuneet joidenkin kappaleiden tekoon.


title: Nerdee

text: Yhtye julkaisi kokoelma-albumin ja jäi tauolle keväällä 2007, mutta ilmoitti helmikuussa 2008 hajonneensa.


title: Kugartšin piiri

text: Kugartšin piiri (, ) on kunnallinen itsehallintoalue Venäjällä Baškortostanin tasavallan eteläosassa Orenburgin alueen vastaisella rajalla. Piirin hallinnollinen keskus Mrakovon kylä sijaitsee 271 kilometriä pääkaupungista Ufasta. Piiri on perustettu vuonna 1930. Piiri koostuu 20 maalaiskunnasta (kyläneuvostoalueesta), joista suurimmat ovat Mrakovo, Jumaguzino, Maksjutovo ja Kugartši.


title: Kugartšin piiri

text: Kugartšin piirin pinta-ala on 3 371 km². Vuonna 2002 piirin asukasluku oli noin 32 200 ja asukastiheys 9,6 asukasta/km². Suurimmat etniset ryhmät ovat suuruusjärjestyksessä baškiirit, venäläiset ja tataarit.


title: Main

text:
Main on 524 km pitkä Reinin sivujoki Saksassa. Se alkaa Baijerin koillisosasta ja virtaa länttä kohti liittyen Reinjokeen Wiesbadenin kaupunkiin kuuluvan Mainz-Kostheimin kohdalla. Joen varren kaupunkeja ovat muun muassa Frankfurt, Würzburg, Offenbach am Main ja Karlstadt.
Jokea on rakennettu Bambergilta ylöspäin, ja se muodostaa osan vesireittiä Pohjanmereltä Mustallemerelle Main-Tonava kanavan kautta. Reitti valmistui vuonna 1992.


title: Joaquim Chissano

text: Joaquim Alberto Chissano (s. 22. lokakuuta 1939) oli Mosambikin toinen presidentti. Hän toimi virassaan vuosina 1986–2005.


title: Joaquim Chissano

text: Chissano syntyi Chibuton kaupungissa, Gazan provinssissa. Hän liittyi Mosambikin vapautusrintama Frelimon toimintaan 1960-luvulla. Hän edusti ryhmittymää Pariisissa ja taisteli sissisodassa Portugalia vastaan. Kun Mosambik vuonna 1975 saavutti itsenäisyyden, Chissano nimitettiin sen ulkoministeriksi. Hänet tunnettiin hyvänä puhujana ja diplomaattina, joka auttoi sovittelemaan radikaalien ja pidättyvien marxistien erimielisyyksiä Frelimossa. Hänestä tuli maan presidentti syksyllä 1986 Samora Machelin lentokoneen syöksyttyä maahan Etelä-Afrikan vuoristoalueella.


title: Joaquim Chissano

text: Mosambikin sisällissodan päätyttyä ja Renamon kapinallisten järjestäydyttyä poliittiseksi puolueeksi Chissano voitti monipuoluevaalit vuosina 1994 ja 1999. Vuoden 1999 vaaleissa hän voitti Renamon kapinajohtajan Afonso Dhlakaman ääniprosentein 52,3 % – 47,7 %. Hän päätti jättäytyä ehdolta vuoden 2004 vaaleissa ja ehdolle Frelimo-puolueesta asettui Armando Guebuza, joka voitti Dhlakaman jopa suuremmalla erolla kui Chissano. Hän jätti virkansa helmikuussa 2005. Vuosina 2003–2004 Chissano toimi Afrikan unionin puheenjohtajana.


title: Arhangelin piiri

text: Arhangelin piiri (, ) on hallintopiiri Baškortostanissa pääkaupungin Ufan lähellä. Piirin hallintokeskus on Arhangelin kylä. Piiri on perustettu vuonna 1930 ja siihen kuuluu 14 kylähallintoaluetta. Piirin pinta-ala on 2 422 km². Piirissä oli 20 082 asukasta vuonna 2005 ja asukastiheys oli 8,29 as./km².


title: Roddy Piper

text: Roderick George Toombs (17. huhtikuuta 1954 – 31. heinäkuuta 2015), paremmin tunnettu nimellä ”Rowdy” Roddy Piper, oli kanadalaissyntyinen showpainija. Piper debytoi painijana vuonna 1969.


title: Roddy Piper

text: Piper syntyi Saskatoonissa, Kanadassa, mutta perhe asui myös Skotlannissa, Glasgow'ssa. Piper opetteli Skotlannissa soittamaan muun muassa säkkipilliä. Myöhemmin Piperin perhe muutti Torontoon.


title: Roddy Piper

text: Ollessaan vain 12 vuotta vanha Piper karkasi kotoaan, viettäen aikaa Manitoban kaduilla. Piper vietti yönsä halvoissa nuorisotiloissa.


title: Roddy Piper

text: Saadakseen rahaa Piper päätti aloittaa nyrkkeilemisen. Ensimmäisen ottelunsa Piper kävi 13-vuotiaana. Piper nousi painoluokkansa mestariksi ja voitti Golden Gloves-palkinnon. Piper kuitenkin mursi kätensä katutappelussa ja joutui jättämään nyrkkeilyn.


title: Roddy Piper

text: Piper kävi ensimmäisen wrestling-ottelunsa 15-vuotiaana Larry "The Axe" Henniginia vastaan. Hennigin oli Piperiä 20 vuotta vanhempi ja hänellä oli paljon enemmän kokemusta alalta kuin Piperilla. Piper selätettiin ensimmäisessä ottelussaan kymmenessä sekunnissa. Piper jatkoi uraansa Wrestling Championshipin Manitobassa, jossa hän myös voitti ensimmäisen mestaruutensa.


title: Roddy Piper

text: Piper paini nimellä NWA Los Angelesissa nimellä Masked Canadian, vihoitellen erityisesti Chavo Guerrero Sr:n kanssa.


title: Roddy Piper

text: Helmikuussa 1976 Piper liitoutui yhteen Crusher Verdun kanssa, ja kaksikko voitti NWA Americas joukkuemestaruuden Chavo Sr Guerrerolta ja Gory Guerrerrolta. Piper voitti myös NWA Americas Heavyweight-mestaruuden. Piperin ensimmäinen maailmanmestaruus oli World Light Heavyweight-mestaruus, jonka hän voitti vuonna 1977.


title: Roddy Piper

text: Piper palkattiin World Wrestling Federationiin vuonna 1984. WWF piti niin Piperin esiintyjäntaidoista kuin hänen painityylistään. Piper liitoutui yhteen "Mr. Wonderful" Paul Orndorffin kanssa. Yhdessä he taistelivat juuri painimaailman kuninkaaksi noussutta Hulk Hogania vastaan.


title: Roddy Piper

text:
Piper ja Hogan kohtasivat mestaruusottelussa "The War to Settle the Score"-tapahtumassa vuonna 1985. Piper hävisi ottelunsa diskauksella. Pian oli myös kaikkien aikojen ensimmäisen Wrestlemanian aika, jossa Hulk Hogan ja Mr. T kohtasivat Roddy Piperin ja Paul Orndorffin. Wrestlemania mullisti WWFn ja koko showpainin, ja se teki myös Roddy Piperista koko World Wrestling Federationin suurimman heelin (pahiksen). Piper sai jopa oman henkivartijan, Cowboy Bob Ortonin.
Piper sai myös oman talk show-tyylisen segmenttinsä, Piper's Pitin. Piper's Pit sisälsi mm. Piperin hyökkäyksen Jimmy Snukan kimppuun, jonka aikana hän löi kookospähkinän halki Snukan päähän.


title: Roddy Piper

text: Kun oli Wrestlemania II:n aika sai Piper vastaansa Mr. T:n. Ottelu oli tarkoitus käydä nyrkkeilynä, mutta Piperin hermot pettivät ja hän heitti Mr. T:n maahan, minkä johdosta hänet diskattiin.


title: Roddy Piper

text: Piper kääntyi faceksi (hyvikseksi) vuonna 1986, ja otteli tällöin heelejä, kuten Iron Sheikkiä ja entistä apuriaan Bob Ortonia vastaan, voittaen molemmat.


title: Roddy Piper

text: Seuraava Piperin taistelu oli Adrian Adonisin kanssa. Wrestlemania III:een järjestettiin "Hair vs. Hair"-ottelu, jonka Piper sanoi ehkä jäävän viimeiseksi matsikseen. Haastattelussaan TV Guidelle Piper kertoi keskittyvänsä urallaan seuraavaksi elokuviin, mutta jätti oven auki myös paluulle. Piper voitti Adonisin tainnutusotteellaan ja Brutus "The Barber" Beefcake leikkasi Adonisin hiukset. Ottelun jälkeen Piper siirtyi joksikin aikaa kehien ulkopuolelle viettämään aikaa perheensä kanssa.


title: Roddy Piper

text: John Carpenter ja Piper suunnittelivat yhdessä Roddyn tulevaisuutta elokuvien parissa ja Piper pääsikin näyttelemään elokuvaa Pahan kehä ("They Live", 1988). John Nadan rooli oli kuin Piperille tehty. Sen koditon sankari muistutti paljon hänen omaa nuoruuttaan, paljon vaikeuksia, mutta henkilö on kuitenkin sitkeä ja selviytyy. Piper neuvotteli ja puhui roolistaan paljon Carpenterin kanssa. Tämän johdosta Carpenter päätyi siirtämään useita asioita Piperin omasta elämästä valkokankaalle.


title: Roddy Piper

text: Piper palasi kehiin vuoden 1988 lopulla. WCW halusi solmia sopimuksen Roddyn kanssa, mutta hänen palkkavaatimuksensa oli vielä yhtiölle liian suuri, joten mies nähtiin Portland Wrestlingissä.


title: Roddy Piper

text: Piper palasi kuitenkin pian WWFään. Vuonna 1989 pidetyssä Wrestlemania V:ssä oli jälleen tarjolla Piper's Pit, jossa hän haastatteli Brother Lovea ja Morton Downeyta. Downey puhalteli jatkuvasti tupakansavuja Piperin kasvoille, joten Piper ärsyyntyi ja suihkutti palosammuttimen vaahdot tämän päälle. Myöhemmin Saturday Night's Main Eventissä Piper voitti Hakun ottelussa.


title: Roddy Piper

text: Vuonna 1990 Wrestlemania VI:ssa Piper paini Bad News Brownia vastaan. Ottelu päättyi molempien uloslaskuun. Tämän jälkeen Piper toimi selostajana WWFn ohjelmissa.


title: Roddy Piper

text: Vuoden 1992 Royal Rumblessa Piper voitti Intercontinental-mestaruuden The Mountielta kunnes lyhyen mestaruuskauden jälkeen hävisi mestaruuden Bret Hartille Wrestlemaniassa.


title: Roddy Piper

text: Tämän jälkeen Piper teki vain satunnaisia esiintymisiä. Wrestlemania X:ssä vuonna 1994 Piper tuomaroi Yokozunan ja Bret Hartin maailmanmestaruusottelussa, jonka Hart voitti. Tämän jälkeen Piper taisteli Jerry "the King" Lawlerin kanssa, ja Piper voittikin tämän King of The Ring:ssä. Piperin lonkka oli kuitenkin pahassa kunnossa, joten hän joutui sairauslomalle. Piperille asennettiin keinolonkka vuoden 1995 lopussa. Piper palasi voitokkaasti ottaen yhteen Goldustin kanssa vuoden 1996 Wrestlemanian "Hollywood Backlot Brawl"-ottelussa.


title: Roddy Piper

text: Piper solmi 1996 sopimuksen WCWn kanssa, alkaen kärhämöidä Hollywood (Hulk) Hoganin ja tämän nWo-ryhmittymän kanssa. Hogan ja Piper painivat keskenään Starcadessa, mutta Hoganin WCW World title ei ollut panoksena ottelussa. Ottelussa ei diskauksia tunnettu ja nWo sekaantui siihen, mutta Piper onnistui kuitenkin ottamaan Hoganin tainnutusotteeseen. Hogan ei voinut enää jatkaa kun hän meni tajuttomaksi ja näin Piper voitti ottelunsa. Piper otteli tämän jälkeen vielä lukuisia otteluja WCWssa ja vihoitteli lukuisten WCW-painijoiden kanssa ennen kuin hänen sopimuksensta umpeutui vuonna 2000, eikä sitä uusittu.


title: Roddy Piper

text: Kun Piper oli viettänyt hetken hiljaiseloa ja kun WCW oli ajautunut tuhoonsa, Piper suuntasi katseensa Xtreme Wrestling Federationiin. XWF toimi Floridassa Universalilla, ja se koostui lähinnä WWFn ja WCWn entisistä huippunimistä. Piper toimi XWF:ssä toimitusjohtajan roolissa ja koulutti uusia painijoita. Piper joutui kuitenkin auto-onnettomuuteen vuoden 2002 alussa, jossa häneltä katkesi neljä kylkiluuta, yhden lävistäessä maksan. Lisäksi Piper sai vakavia vammoja selkäänsä ja murtuneen nilkan. Maksavaurio oli koitua kuolemaksi. Onnettomuudesta huolimatta hän palasi pian takaisin XWF:ään ja näyttäytyi nauhoituksissa vahvasti suojattuna ja kainalosauvoilla kävellen.


title: Roddy Piper

text: Piper debytoi TNAssa joulukuussa 2002. Hän aloitti heti riitelyn TNAn vallanneen Vince Russon kanssa, haukkuen tätä kaikesta pahasta, jonka tämä oli painille tehnyt. Piper vietti TNAssa kuitenkin vain hyvin vähän aikaa ja siirtyi pian World Wrestling Entertainmenttiin.


title: Roddy Piper

text: Maaliskuussa 2003, Wrestlemania XIX:ssä Piper teki shokeeraavan paluun World Wrestling Entertainmenttiin, sekaantuen Hulk Hoganin ja Vince McMahonin väliseen otteluun. Piper potki McMahonia ja sylki tämän päälle. Hän huomasi kehässä makaavan lyijyputken, otti sen ja näytti kohdistavan iskunsa Vinceen, mutta kun Hogan nousi Piper iskikin tätä suoraan päähän.


title: Roddy Piper

text: Huhtikuussa 2003 Piper's Pit palasi WWE:n Smackdowniin. Hänen ensimmäinen vieraansa oli Vince McMahon, joka kehui luoneensa niin Hulk Hoganin kuin Rowdy Roddy Piperinkin. Piper ilkkui Vincelle tämän häviöstä Hoganille ja pieleen menneistä liikeyrityksistä. Yhtäkkiä Rikishi, Jimmy Snukan veljenpoika, ilmaantui paikalle kookospähkinä mukanaan. Rikishi sanoi kostavansa sen, minkä Piper teki tämän sedälle Snukalle vuosia sitten. Sean O'Haire, josta oli tullut Piperin uusi henkivartija, kuitenkin hyökkäsi Rikishin kimppuun ja Piper iski kookospähkinän Rikishin päähän.


title: Roddy Piper

text: Seuraavassa Piper's Pitissä vieraana oli Sean O'Haire. Roddy ja Sean lähinnä kehuskelivat toisiaan, kunnes itse Jimmy Snuka ilmaantui paikalle. Snuka protestoi tekoa, jonka Piper ja O'Haire olivat tehneet Rikishille viikko sitten, mutta Snuka saikin vain Piperin ja O'Hairen kimppuunsa. Rikishi pelasti setänsä ja haastoi Piperin matsiin, minkä hän hyväksyi. Piper otteli ensimmäisen ottelunsa WWEn kehässä seitsemään vuoteen. Rikishin ollessa jo voitolla O'Haire sekaantui otteluun ja Piper diskattiin.


title: Roddy Piper

text: O'Haire ja Rikishi kohtasivat toisensa Backlashissa. Piper oli O'Hairen kulmauksessa ja toi kehään korillisen kookospähkinöitä. Kun hän koetti mennä auttamaan O'Hairea, Rikishi tyrmäsi hänet pähkinällä. O'Haire onnistui kuitenkin selättämään Rikishin.


title: Roddy Piper

text: Seuraavassa Piper's Pitissä Piper keroi kuulleensa Chris Jerichon haukkuneen häntä RAW'ssa vanhaksi ja läskiksi. Piper lupasi Pitissä soittavansa Jericholle heti, kun saa painoaan pudotetuksi, mutta kehotti Jerichoa soittamaan Piperille heti, kun Jericho saa lahjoja. Piper siirtyi sitten varsinaiseen asiaansa, eli Piper's Pitin vieraaseen, joka oli Smackdownin uusin tulokas Mr. America. Piper oli todella järkyttynyt huomatessaan Mr. American olevan vain naamioitunut Hulk Hogan, joka näin kiersi hyllytystään. Vince McMahon tuli pian paikalle ja huusi erottavansa Mr. American. America kuitenkin sanoi, että hän teki sopimuksensa Stephanie McMahonin kanssa, eikä hänen sopimustansa voi purkaa.


title: Roddy Piper

text: Seuraavassa Smackdownissa Piper kutsui Mr. American kehään ja riiteli rajusti tämän kanssa. Eturivissä katsomassa istuva Mr. America-fani kävi Piperin hermoille, joten Sean O'Haire hyökkäsi tämän kimppuun kun Piper aloitti itse Mr. American hakkaamisen. Fani raahattiin kehään ja Sean O'Haire ja Piper alkoivat hakata tätä. Piper kuitenkin järkyttyi, kun fanin jalka jäi tämän käteen (fani oli todellisuudessa Zach Gowen, yksijalkainen showpainija).


title: Roddy Piper

text: Mr. America auttoi Zach Gowenin backstagelle ja Piper ja O'Haire saivat haukut Vincelta. McMahon raivosi hyökkäyksen voivan koitua WWE:n kohtaloksi ja harkitsevansa vakavasti, mitä Piperin ja O'Hairen uralle tapahtuisi. McMahon päätti lopulta laittaa Piperin rangaistukseksi otteluun Mr. Americaa vastaan Judgment Dayhin.